
HAMEWITH 


HERE on the Rand we freely grant 
We're blest wi’ sunny weather ; 
Fae cauld an’ snaw we’re weel awa’, 
But man, we miss the heather. 


JOHANNESBURG, S.A. 


TO MY WIFE 


HAMEWITH 


Hot youth ever is a ranger, 
New scenes ever its desire ; 

Cauld Eild, doubtfu’ o’ the stranger, 
Thinks but o’ haudin’ in the fire. 


Midway, the wanderer is weary, 
Fain he'd be turnin’ in his prime 
Hamewith—the road that’s never dreary, 
Back where his heart is a’ the time. 


THE ALIEN 


In Afric’s fabled fountains I have panned the golden 
sand— 
Caught crocodile with baviaan for bait— 
I’ve fished, with blasting gelatine for hook an’ gaff an’ 
wand, 
An’ lured the bearded barbel to his fate : 
But take your Southern rivers that meander to the sea, 
And set me where the Leochel joins the Don, 
With eighteen feet of greenheart an’ the tackle running 
free— 
I want to have a clean fish on. 


The eland an’ the tsessebe I’ve tracked from early 
dawn, 
I’ve heard the roar of lions shake the night, 
I’ve fed the lonely bush-veld camp on dik-kop an’ 
korhaan, 
An’ watched the soaring vulture in his flight ; 
For horn an’ head I’ve hunted, yet the spoil of gun an’ 
spear, 
My trophies, I would freely give them all, 
To creep through mist an’ heather on the great red 
deer— 
I want to hear the black cock call. 

THE ALIEN 5 


In hot December weather when the grass is caddie high 
I’ve driven clean an’ lost the ball an’ game, 
When winter veld is burned an’ bare I’ve cursed the 
cuppy lie— 
The language is the one thing still the same ; 
For dongas, rocks, an’ scuffled greens give me the links 
up North, 
The whins, the broom, the thunder of the surf, 
The three old fellows waiting where I used to make a 
fourth— 
I want to play a round on turf. 


I’ve faced the fremt, its strain an’ toil, in market an’ in 
mine, 
Seen Fortune ebb an’ flow between the ‘‘ Chains,” 
Sat late o’er starlit banquets where the danger spiced 
the wine, 
But bitter are the lees the alien drains ; 
For all the time the heather blooms on distant Benachie, 
An’ wrapt in peace the sheltered valley lies, 
I want to wade through bracken in a glen across the 
sea— 
I want to see the peat reek rise. 


THE WHISTLE 


He cut a sappy sucker from the muckle rodden-tree, 

He trimmed it, an’ he wet it, an’ he thumped it on his 
knee ; 

He never heard the teuchat when the harrow broke her 
eggs, 

He missed the craggit heron nabbin’ puddocks in the 

He forgot to hound the collie at the cattle when they 
strayed, 

But you should hae seen the whistle that the wee herd 
made ! 


He wheepled on’t at mornin’ an’ he tweetled on’t at 


nicht, 

He puffed his freckled cheeks until his nose sank oot 0’ 
sicht, 

The kye were late for milkin’ when he piped them up the 
closs, 

The kitlin’s got his supper syne, an’ he was beddit 
boss ; 7 

But he cared na doit nor docken what they did or thocht 
or said, 

There was comfort in the whistle that the wee herd 
made. 

THE WHISTLE 7 


For lyin’ lang o’ mornin’s he had clawed the caup for 
weeks, 

But noo he had his bonnet on afore the lave had breeks ; 

He was whistlin’ to the porridge that were hott’rin’ on 


the fire, 

He was whistlin’ ower the travise to the baillie in the 
byre; 

Nae a blackbird nor a mavis, that hae pipin’ for their 
trade, 


Was a marrow for the whistle that the wee herd made. 


He played a march to battle, it cam’ dirlin’ through the 
mist, 

Till the halflin squared his shou’ders an’ made up his 
mind to ’list ; 

He tried a spring for wooers, though he wistna what it 
meant, 

But the kitchen-lass was lauchin’ an’ he thocht she maybe 
kent ; 

He got ream an’ buttered bannocks for the lovin’ lilt 
he played. 

Wasna that a cheery whistle that the wee herd made? 


He blew them rants sae lively, schottisches, reels, an’ 
jigs, 

The foalie flang his muckle legs an’ capered ower the rigs, 

The grey-tailed futt’rat bobbit oot to hear his ain 
strathspey, 

The bawd cam’ loupin’ through the corn to ‘“‘ Clean 
Pease Strae ”’ ; 


8 THE WHISTLE 


The feet o’ ilka man an’ beast gat youkie when he 
played— 
Hae ye ever heard o’ whistle like the wee herd made ? 


But the snaw it stopped the herdin’ an’ the winter 
brocht him dool, 

When in spite o’ hacks an’ chilblains he was shod again 
for school ; 

He couldna sough the catechis nor pipe the rule o’ three, 

He was keepit in an’ lickit when the ither loons got free ; 

But he aften played the truant—’twas the only thing 
he played, 

For the maister brunt the whistle that the wee herd 
made ! 


SKBELY KIRSTY 


A STANE-CAST fae the clachan heid 

An auld feal dyke enclosed a reed 

O’ garden grun’, where flower an’ weed 
In spring grew first aye; 

An’ there the humble hauddin’ steed 
O’ Skeely Kirsty. 


Upon the easin’ sods a fou 
Thick-leaved an’ sappy yearly grew, 
Which, for a scrat or scabbit mou’, 
Beat aught in ‘“ Buchan”’ ; 
An’ draughts fae herbs she used to brew 
That drank like brochan. 


To heal a heid, or scob a bane, 

To ease a neebour’s grippit wean, 

Or thoom a thraw, there wasna ane 
Could e’er come near her ; 

Nae income, fivver, hoast, nor nane 
Would ever steer her. 


She cured for pleasure, nae for fees ; 
Healed man an’ beast wi’ equal ease : 
She gae a lotion for the grease 
To Spence the ‘carrier, 
That cured his mear, when the disease 
Gaed ower the farrier. 

SKEELY KIRSTY 


Was there a corp to streek or kist, 
She aye was foremost to assist ; 
She grat to think ‘‘ how he’d be miss’t, 
Sae good and gifted” ! 
Syne handed roon’ anither taste 
Afore they lifted. 


Ae morn grim Death—that poacher fell— 
Gat Kirsty in his girn hersel’ ; 
Nae epitaph her virtues tell, 
It needs nae vreetin’ : 
On ae thing maistly Fame will dwell— 
Her gift 0’ greetin’. 


THE ANTIQUARY 


A LITTLE mannie, nae ower five feet three, 
Sae bent wi’ eild he lookit less than that, 
His cleadin’ fashioned wi’ his tastes to ’gree, 

Fae hose an’ cuitikins to plaid an’ hat. 


His cot stob-thackit, wi’ twa timmer lums, 
A box-bed closet ’tween the but an’ ben, 

A low peat fire, where bauldrins span her thrums, 
Wat dried his beets, an’ smoked, an’ read his lane. 


The horn-en’ fu’ 0’ craggins, quaichs, an’ caups, 
Mulls, whorls, an’ cruisies left bare room to stir ; 

W? routh o’ swourds an’ dirks a’ nicks an’ slaps, 
An’ peer-men, used langsyne for haudin’ fir. 


He’d skulls in cases, lest the mouldy guff 
Should scunner frien’s, or gather muckle flees ; 
He’d querns for grindin’ either meal or snuff, 
An’ flints an’ fleerishes to raise a bleeze. 


Rowed in a cloutie, to preserve the glint, 
He had a saxpence that had shot a witch, 
Sae stark, she hadna left her like ahint 
For killin’ kye or giein’ fouk the itch. 
II 


12 THE ANTIQUARY 


He kent auld spells, could trail the rape an’ spae, 
He’d wallets fu’ o’ queer oonchancie leems, 

Could dress a mart, prob hoven nowt, an’ flay ; 
Fell spavined horse, an’ deftly use the fleems. 


He lived till ninety, an’ this deein’ wiss 
He whispered, jist afore his spirit flew— 
‘* Gweed grant that even in the land o’ bliss 
I'll get a bield whaur some things arena new.” 


JEAMES 


It’s but a fortnight since we laid him doon, 
An’ cut the sods to hap his narrow lair— 
On Sunday still the grass was dry an’ broon; 
An’ noo they’re up again the kist is bare, 
For Bell this day we e’en maun lay aboon, 
An’ face in fun’ral blacks the drift ance mair. 


Twa Fiersdays back she seem’d baith swak an’ strang, 
A’ day her clogs were clankin’ roon’ the closs ; 

An’ tho’ an income she’d complained o’ lang, 
It never kept her yet fae kirk or moss. 

Wha would hae thocht she’d be the next to gang 
That never grieved a grain at Jeames’s loss ? 


It seem’d richt unco—faith, ’twas hardly fair, 
Just when he thocht to slip awa’ at last 
An’ drap for aye the trams o’ wardly care— 
The muckle gates aboon were barely fast 
Ere she was pechin’ up the gowden stair, 
An’ fleechin’ Peter till he let her past. 


When Jeames—l’se warrant ye, wi’ tremblin’ shins— 
Stands forrit, an’ they tak’ the muckle beuk 
To reckon up his shortcomes, slips, an’ sins, 
She’ll check the tally fae some canny neuk, 
An’ prod his memory when he begins 
Should there be ony he would fain o’erleuk. 

That Scuttrie Market when he was the waur— 
He thocht the better—o’ a drap o’ yill, 

An’ fell at Muggart’s door amo’ the glaur, 
Forgot the shaltie ower the hindmost gill, 

Syne stoitered aff alane, he kent nae whaur, 
An’ sleepit wi’ the sheep on Baadin’s hill. 


That Fast-day when he cawed an early load, 

When craps were late an’ weather byous saft, 
Instead o’ daund’rin’ to the Hoose 0’ God 

An’ noddin’ thro’ ‘‘ fourteenthly ” in the laft ; 
Or how he banned the Laird upon the road— 

His bawds an’ birds that connached sae the craft. 


Nae chance for him to discount or excuse 

The wee-est bit, wi’ her there keen to tell 
How a’ was true; but yet, gin he should choose 

To bid them look the credit side as well— 
Ae conter claim they canna weel refuse— 

The mony patient years he bore wi’ Bell. 


THE MILLER 


WHEN riven wicks 0’ mou’s were rife, 
An’ bonnets clad the green, 

Aye in the thickest o’ the strife 
Auld Dusty Tam was seen. 

Nae Tarlan’ man daur flout his fame 
Had he a chance to hear ; 

The Leochel men slid canny hame 
When he cam’ aff his mear. 

At Scuttrie or at Tumblin’ Fair 
Nane ordered in sae free, 

Or kent sae weel the way to share 
A mutchkin amo’ three. 

Ar’ when he took the road at nicht, 
His bonnet some ajee, 

Ye seldom saw a baulder wicht— 
Till Isie met his e’e. 

She waited whaur the muirlan’ track 
Strikes wi’ the hamewith turn ; 
An’ ower him there her anger brak’ 

Like some spate-ridden burn. 
The ouzel, startled, left the saugh 
An’ skimmed alang the lade, 
The kitty-neddies fae the haugh 
Gaed pipin’ ower her head. 

THE MILLER 


But still she flate till Tammas, now 
Dismounted on the loan, 


’ Ran to the mill an’ pu’d the tow 


That set the water on ; 
Syne busy banged the girnal lids, 
An’ tossed the sacks about, 
Or steered again the bleezin’ sids, 
While aye she raved without. 
She bann’d the moulter an’ the mill, 
The intak, lade, an’ dam, 
The reekit dryster in the kil’, 
Syne back again to Tam. 
Till dark—the minister himsel’ 
I'll swear he couldna stap her— 
Her teethless mou’ was like a bell, 
Her tongue the clangin’ clapper. 
Neist mornin’ she laid doon the law— 
He’d gang nae mair to fairs ; 
An’ sae he held the jaud in awe 
He kept it—till St. Sairs. 


THE MILLER EXPLAINS 


Tue byword ‘as sweer as the Miller ”’ 
Disturbs me but little, for hech ! 

Ye’ll find for ane willin’ to bishop 
A score sittin’ ready to pech. 

But come to the brose or the bottle, 
There’s few need less priggin’ than me; 

While they’re busy blessin’ the bannock, 
I’m raxin’ a han’ to fa’ tee. 

The neighbours clash lood o’ my drinkin’, 
An’ naething hits harder than truth ; 
But tales micht be tempered, I’m thinkin’, 
Gin fouk would consider my drooth. 

Nae doot, at the Widow’s displenish 
Gey aften I emptied the stoup ; 

But thrift is a thing we should cherish, 
An’ whisky’s aye free at a roup. 

Week in an’ week oot, when I’m millin’, 
The sids seem to stick in}my throat ; 

Nae wonder at markets I’m willin’ 
To spend wi’ a crony a groat. 

An’ if I’ve a shaltie to niffer, 
Or’t maybe some barley to sell, 

An oonslockened bargain’s aye stiffer— 
Ye ken that fu’ brawly yersel’. 

THE MILLER EXPLAINS 


Fae forbears my thirst I inherit, 
As others get red hair or gout ; 

The heirship’s expensive : mair merit 
To me that I never cry out. 

An’ sae, man, I canna help thinkin’ 
The neighbours unkindly ; in truth, 

Afore they can judge o’ my drinkin’ 
They first maun consider my drooth. 


THE PACKMAN 


THERE was a couthy Packman, I kent him weel aneuch, 
The simmer he was quartered within the Howe o’ Tough ; 
He sleepit in the barn end amo’ the barley strae, 

But lang afore the milkers he was up at skreek o’ day, 
An’ furth upon the cheese stane set his reekin’ brose to 

queel 

While in the caller strype he gied his barkit face a sweel ; 
Syne wi’ the ell-wan’ in his neive to haud the tykes awa’ 
He humpit roon’ the country side to clachan, craft an ha’. 


Upon the flaggit kitchen fleer he dumpit doon his pack, 

Fu’ keen to turn the penny ower, but itchin’ aye to crack ; 

The ploomen gaithered fae the fur’, the millert fae the 
mill, 

The herd just gied his kye a turn an’ skirtit doon the hill, 

The smith cam’ sweatin’ fae the fire, the weaver left his 
leem, 

The lass forgot her comin’ kirn an’ connached a’ the ream, 

The cauper left his turnin’ lay, the sooter wasna slaw 

To fling his lapstane in the neuk, the elshin, birse an’ a’. 


The Packman spread his ferlies oot, an’ ilka maid an’ 
man 
Cam’ soon on something sairly nott, but never missed till 
than ; 
19 


20 THE PACKMAN 


He’d specs for peer auld granny when her sicht begood 
to fail, 

An’ thummles, needles, preens an’ tape for whip-the-cat 
to wale, 

He’d chanter reeds an’ fiddle strings, an’ trumps wi’ 
double stang, 

A dream beuk ’at the weeda wife had hankered after lang, 

He’d worsit for the samplers, an’ the bonniest valentines, 

An’ brooches were in great request wi’ a’ kirk-gangin’ 
queyns. 


He’d sheafs o’ rare auld ballants, an’ an antrin swatch 
he sang 

Fae ‘“ Mill o’ Tiftie’s Annie’ or o’ ‘‘ Johnnie More the 
Lang,” 

He would lilt you ‘“ Hielan’ Hairry ” till the tears ran 
doon his nose, 

Syne dicht them wi’ a doonward sleeve an’ into ‘‘ James 
the Rose ”’ ; 

The birn that rowed his shou’ders tho’ sae panged wi’ 
things to sell 

Held little to the claik he kent, an’ wasna laith to tell,— 

A waucht o’ ale to slock his drooth, a pinch to clear his 
head, 

An’ the news cam’ fae the Packman like the water doon 
the lade. 


He kent wha got the bledder when the sooter killed his 
soo, 

An’ wha it was ’at threw the stane ’at crippled Geordie’s 
coo 

THE PACKMAN aM 


He kent afore the term cam’ roon’ what flittin’s we 
would see, 

An’ wha’d be cried on Sunday neist, an’ wha would like 
to be, 

He kent wha kissed the sweetie wife the nicht 0’ Dancie’s 
ball, 

An’ what ill-trickit nickum catched the troot in Betty’s 
wall, 

He was at the feein’ market, an’ he kent a’ wha were fou, 

An’ he never spoiled a story by consid’rin gin ’twas true. 


Nae plisky ever yet was played but he could place the 
blame, 

An’ tell you a’ the story o’t, wi’ chapter, verse an’ name, 

He’d redd you up your kith an’ kin atween the Dee an’ 
Don, 

Your forbears wha were hanged or jiled fae auld Culloden 
on, 

Altho’ he saw your face get red he wouldna haud his 
tongue, 

An’ only leuch when threatened wi’ a reemish fae a rung; 

But a’ the time the trade gaed on, an’ notes were rankit 
oot 

Had lang been hod in lockit kists aneth the Sunday suit. 


An’ faith the ablach threeve upon’t, he nev cried a 
halt 

Until he bocht' fae Shou’der-win’ a hardy cleekit shalt, 

An’ syne a spring-cairt at the roup when cadger Willie 
broke, 

That held aneth the cannas a’ that he could sell or troke ; 

He bocht your eggs an’ butter, an’ awat he wasna sweer 

To lift the poacher’s birds an’ bawds when keepers 
werena near ; 

Twa sizzens wi’ the cairt an’ then—his boolie rowed sae 
fine— 

He took a roadside shoppie an’ put ‘“‘ Merchant 
sign. 


” 


on the 


An’ still he threeve an’ better threeve, sae fast his trade 
it grew 

That he thirled a cripple tailor an’ took in a queyn to 
shue, 

An’ when he got a stoot guidwife he didna get her bare, 

She brocht him siller o’ her ain ’at made his puckle mair, 

An’ he lent it oot sae wisely—deil kens at what per 
cent— 

That farmers fan’ the int’rest near as ill to pay’s the 
rent ; 

An’ when the bank set up a branch, the wily bodies saw 

They beet to mak’ him Agent to hae ony chance ava’. 


Tho’ noo he wore a grauvit an’ a dicky thro’ the week, 
There never was a bargain gaun ’at he was far to seek, 
He bocht the crafter’s stirks an’ caur, an’ when the girse 
was set 

He aye took on a park or twa, an’ never rued it yet ; 
Till when a handy tack ran oot his offer was the best 
An’ he dreeve his gig to kirk an’ fair as canty as the rest, 
An’ when they made him Elder, wi’ the ladle it was gran. 
To see him work the waster laft an’ never miss a man. 

He sent his sons to college, an’ the auldest o’ the three— 

Tho’ wi’ a tyauve—got Greek aneuch to warsle thro’s 
degree, 

An’ noo aneth the soundin’ box he wags a godly pow ; 

The second loon took up the law, an’ better fit there’s 
fyou 

At chargin’ sax an’ auchtpence, or at keepin’ on a plea, 

An’ stirrin’ strife ‘mang decent fouk wha left alane 
would ’gree ; 

The youngest ane’s a doctor wi’ a practice in the sooth, 

A clever couthy cowshus chiel some hampered wi’ a 
drooth. 


The dother—he had only ane—gaed hine awa’ to France 

To learn to sing an’ thoom the harp, to parley-voo an’ 
dance ; 

It cost a protty penny but ’twas siller wisely wared, 

For the lass made oot to marry on a strappin’ Deeside 
laird ; 

She wasna just a beauty, but he didna swither lang, 

For he had to get her tocher or his timmer had to gang : 

Sae noo she sits ‘‘ My Lady,” an’ nae langer than the 
streen 

1 saw her wi’ her carriage comin’ postin’ ower Culblean. 


But tho’ his bairns are sattled noo, he still can cast the 
coat 

An’ work as hard as ever to mak’ saxpence 0’ a groat ; 

He plans as keen for years to come as when he first began, 

Forgettin’ he’s on borrowed days an’ past the Bible span, 


24 THE PACKMAN 


See, yon’s his hoose, an’ there he sits; supposin’ we 
cry in, 

It’s cheaper drinkin’ toddy there than payin’ at the Inn, 

You'll find we’ll hae a shortsome nicht an’ baith be 
bidden back, 


But—in your lug—ye maunna say a word aboot the 
Pack. 


THE LETTERGAE 


On Sundays see his saintly look— 
What grace he maun be feelin’, 

When stridin’ slawly ben the pass, 
Or to the lettrin speelin’ ! 

What unction in his varied tones, 
As aff the line he screeds us, 

Syne bites the fork, an’ bums the note, 
Fre to the tune he leads us ! 

Plain paraphrase, or quirky hymn, 
Comes a’ the same to Peter, 

He has a tune for ilka psalm 
Nae matter what the metre. 

esi gn aule Or . University” 
Wy?’ equal ease is lifted ; 

At “ Martyrdom ”’ he fair excels— 
Eh! keep’s sirs, but he’s gifted ! 


But see him now, some workin’ day 
When aproned in his smiddy, 

An’ mark the thuds ’at shape the shoon, 
An’ dint the very studdy ; 

Or when he cocks his elbuck up 
To work the muckle bellows, 

An’ tells the clachan’s latest joke 
To loud-lunged farmer fellows ; 

THE LETTERGAE 


Or hear him in the forenicht lilt, 
Wi’ sober face nae langer, 

Some sang, nae fae a Sunday book, 
A tune that isna ‘“‘ Bangor”’: 

To recognize him then, 1’ll wad, 
A stranger it would baffle ; 

On Sabbath he’s the Lettergae, 
The Smith at roup or raffle. 


MARGARET DODS 


LATE VINTNER IN ST. RONAN’S 


NAE mair the sign aboon the door 
Wi’ passin’ winds is flappin’ ; 

Fish Nellie comes nae as afore 
Wi nervous chappin’. 

The Captain’s followed Francie Tyrell— 
Mind ance he gaed to seek him, 

An’ felt your besom shaft play dirl 
Doon-by at Cleikum. 

Wi thrift as great as made you build 
To save the window taxin’, 

Death closed your e’en when greedy Eild 
Cam’ schedule raxin’. 


How gladly would we lea’ the Clubs, 
“Wildfire ’ or ‘‘ Helter Skelter,” 
Dicht fae our feet a’ earthly dubs, 
Had ye a shelter 
Whaur trauchled chiels—‘‘ an’ what for no? ”’ 
Gin sae it please the gods— 
Could rest an’ fish a week or so 
At Marget Dods’. 
’Twould hearten strangers gin they saw 
Across some caller loanin’ 
A wavin’ sign whaur crook an’ a’ 
Hung auld St. Ronan. 

MARGARET DODS 


Then haudin’ hard to new-won grace, 
Rejectin’ aucht ’at’s evil, 

Ye wouldna thole in sic a place 
Dick Tinto’s Deevil, 

But send him sornin’ doon the howe 
To some tamteen or hottle, 

Whaur birselt vratches fain, I trow, 
Wad dreep a bottle. 

An’ since you’re bye wi’ anger noo, 
Send wi’ him something caller— 
As muckle’s slock the gizzened mou’ 

O’ ae damned “* Waller.”’ 


DHE BACK OO BI5YON Tals) DRY 


Far the Back o’ Beyont the carlie cam’, 
He fittit it a’ the wye ; 

The hooses were few, an’ the road was lang, 
Nae winner the man was dry— 

He was covered wi’ stoor fae head to heel, 
He’d a drouth ’at ye couldna buy, 

But aye he sang as he leggit alang 
“The Back o’ Beyont is dry.” 


He’d a score o’ heather-fed wethers to sell, 
An’ twa or three scrunts o’ kye, 
An unbroken cowt to niffer or coup, 
A peck o’ neep seed to buy ; 
But never a price would the crater mak’, 
The dealers got ‘‘ No’”’ nor “ Ay,” 
Till they tittit the tow, he’d dae naething but sough 
‘The Back o’ Beyont is dry.” 


I the year o’ short corn he dee’d o’ drooth, 
But they waked him weel upbye, 
’Twas a drink or a dram to the cronies that cam’, 
Or baith an they cared to try. 
When the wag-at-the-wa’ had the wee han’ at twa 
Ye shoulda jist heard the cry, 
As the corp in the bed gied a warsle an’ said 
‘‘ The Back o’ Beyont is dry.” 

Fae Foggyloan to the Brig o’ Potarch, 
An’ sooth by the Glen o’ Dye, 
Fae the Buck o’ the Cabrach thro’ Midmar, 
Whaurever your tryst may lie ; 
At ilka toll on the weary road 
There’s a piece an’ a dram forbye, 
Gin ye show them your groat, an’ say laich i’ your throat 
‘‘ The Back o’ Beyont is dry.” 


‘““ The Back o’ Beyont is dry, 

The Back o’ Beyont ts dry, 

To slocken a drooth can never be wrang, 
Sae help yoursel’ an’ pass tt alang, 

The Back o’ Beyont ts dry.” 


A GREEN YULE 


I’m weary, weary houkin’, in the cauld, weet, clorty clay, 
But this will be the deepest in the yaird ; 

It’s nae a four fit dibble for a common man the day— 
Ilk bane I’m layin’ by is o’ a laird. . 

Whaever slips the timmers, lippens me to mak’ his bed, 
For lairds maun just be happit like the lave ; 

An’ kistit corps are lucky, for when a’thing’s deen an’ 

said, 

There’s lythe, save for the livin’, in a grave. 


Up on the watch-tower riggin’ there’s a draggled hoodie 
craw 

That hasna missed a funeral the year ; 

He kens as weel’s anither this will fairly ding them a’, 
Nae tenant on the land but will be here. 

Sae up an’ doon the tablin’ wi’ a gloatin’ roupy hoast, 
He haps, wi’ twistit neck an’ greedy e’e, 

As if some deil rejoicin’ that anither sowl was lost 
An’ waitin’ for his share o’ the dregie. 


There’s sorrow in the mansion, an’ the Lady that tak’s on 
Is young to hae sae muckle on her han’, 
Wi’ the haugh lands to excamb where the marches cross 
the Don, 
An’ factors aye hame-drauchted when they can. 

32 A GREEN YULE 


Come spring, we’ll a’ be readin’, when the kirk is latten 
oot, 
‘‘ Displenish ’’ tackit up upon the yett ; 
For hame-fairm, cairts an’ cattle will be roupit up, I doot, 
The policies a’ pailin’d aff an’ set. 


Twa lairds afore I’ve happit, an’ this noo will mak’ the 
third, 

An’ tho’ they spak’ o’ him as bein’ auld, 

It seerly seemed unlikely I would see him in the yird, 
For lang ere he was beardit I was bald. 

It’s three year by the saxty, come the week o’ Hallow Fair, 
Since first I laid a divot on a grave ; 

The Hairst 0’ the Almighty I hae gathered late an’ ear’, 
An’ coont the sheaves I’ve stookit, by the thrave. 


I hae kent grief at Marti’mas would neither haud nor bin-— 
It was sair for even unco folk to see ; 

Yet ere the muir was yellow wi’ the blossom on the whin, 
The tears were dry, the headstane a’ ajee. 

Nae bairns, nae wife, will sorrow, when at last I’m laid 

awa’, 

Nae oes will plant their daisies at my head ; 

A’ gane, but I will follow soon, an’ weel content for a’ 
There’s nane but fremt to lay me in my bed. 


Earth to earth, an’ dust to dust, an’ the sowl gangs back 
to God : 
An’ few there be wha think their day is lang ; 
Yet here I’m weary waitin’, till the Master gies the nod, 
To tak’ the gait ’ve seen sae mony gang. 

A GREEN YULE 33 


I fear whiles He’s forgotten on his eildit gard’ner here, 
But ae day He’ll remember me, an’ then 
My birn o’ sins afore Him I’ll spread on the Judgment 
fleer, 
Syne wait until the angel says ‘‘ Come ben.” 


There noo, the ill bird’s flaffin’ on the very riggin’ stane, 
He sees them, an’ could tell ye, did ye speer, 

The order they will come in, ay, an’ name them ilka ane, 
An’ lang afore the funeral is here. 

The feathers will be noddin’ as the hearse crawls past 

the Toll, 

As soon’s they tap the knowe they’ll be in sicht ; 

The driver on the dickey knappin’ sadly on his mull, 
Syne raxin’ doon to pass it to the vricht. 


The factor in the carriage will be next, an’ ridin’ close 
The doctor, ruggin’ hard upon his grey ; 
The farmers syne, an’ feuars speakin’ laich aboot their 
loss, 
Yet thankfu’ for the dram on sic a day. 
Ay, there at last they’re comin’, I maun haste an’ lowse 
the tow 
An’ ring the lang procession doon the brae ; 
I’ve heard the bell sae aften, I ken weel its weary jow, 
The tale o’ weird it tries sae hard to say. 


Bring them alang, the young, the strang, 
The weary an’ the auld ; 

Feed as they will on haugh or hill, 
This ts the only fauld. 


M.P. Cc 

A GREEN YULE 


Dibble them doon, the laird, the loon, 
King an’ the cadgin’ caird, 

The lady fine beside the queyn, 
A’ in the same kirkyaird. 


The warst, the best, they a’ get rest ; 
Ane ’neth a headstane braw, 

W? deep-cut text ; while ower the next 
The wavin’ grass ts a’. 


Mighty o name, unknown to fame 
Slippit aneth the sod ; 

Greatest an’ least alike face east, 
Waitin’ the trump o’ God. 


HAME 


THERE’S a wee, wee glen in the Hielan’s 
Where I fain, fain would be; 

There’s an auld kirk there on the hillside 
I weary sair to see. 

In a low lythe nook in the graveyard 
Drearily stands alane, 

Marking the last lair of a’ I lo’ed, 
A wee moss-covered stane. 


) 


There’s an auld hoose sits in a hollow 
Half happit by a tree ; 

At the door the untended lilac 
Still blossoms for the bee ; 

But the auld roof is sairly seggit, 
There’s nane now left to care ; 

And the thatch ance sae neatly stobbit 
Has lang been scant and bare. 


Aft as I lie neath a foreign sky 
In dreams I see them a’— 

The auld dear kirk, the dear auld hame, 
The glen sae far awa’. 

Dreams flee at dawn, and the tropic sun 
Nae ray o’ hope can gie ; 

I wander on o’er the desert lone, 
There’s nae mair hame for me. 

SPRING IN THE HOWE O’ ALFORD 


THERE’s burstin’ buds on the larick now, 
A’ the birds are paired an’ biggin’ ; 

Saft soughin’ win’s dry the dubby howe, 
An’ the eildit puir are thiggin’. 


The whip-the-cat’s aff fae hoose to hoose, 
Wi’ his oxtered lap-buird lampin’, 

An’ hard ahint, wi’ the shears an’ goose, 
His wee, pechin’ ’prentice trampin’. 


The laird’s approach gets a coat o’ san’, 
When the grieve can spare a yokin’ ; 

On the market stance there’s a tinker clan, 
An’ the guidwife’s hens are clockin’. 


The mason’s harp is set up on en’, 
He’s harlin’ the fire-hoose gable ; 

The sheep are aff to the hills again 
As hard as the lambs are able. 


There’s spots o’ white on the lang brown park, 
Where the sacks o’ seed are sittin’ ; 
An’ wily craws fae the dawn to dark 
At the harrow tail are flittin’. 
36 


SPRING IN THE HOWE O’ ALFORD 


The liftward lark lea’s the dewy seggs, 
In the hedge the yeldrin’s singin’ ; 
The teuchat cries for her harried eggs, 

In the bothy window hingin’. 


Nae snaw-bree now in the Leochel Burn, 
Nae a water baillie goupin’— 

But hear the whirr o’ the miller’s pirn, 
The plash where the trouts are loupin’. 


THE HINT O’ HAIRST 


O For a day at the Hint o’ Hairst, 
Wi’ the craps weel in an’ stackit, 

When the farmer steps thro’ the corn-yard, 
An’ counts a’ the rucks he’s thackit : 


When the smith stirs up his fire again, 
To sharpen the ploughman’s coulter ; 
When the miller sets a new picked stane, 

An’ dreams o’ a muckle moulter : 


When cottars’ kail get a touch o’ frost, 
That mak’s them but taste the better ; 

An’ thro’ the neeps strides the leggin’d laird, 
W?’ ’s gun an’ a draggled setter : 


When the forester wi’ axe an’ keel 
Is markin’ the wind-blawn timmer, 
An’ there’s truffs aneuch at the barn gale 
To reist a’ the fires till simmer. 


Syne O for a nicht, ae lang forenicht, 
Ower the dambrod spent or cairtin’, 

Or keepin’ tryst wi’ a neebour’s lass— 
An’ a mou’ held up at pairtin’. 


WINTER 


Now Winter rides wi’ angry skirl 
On sleety winds that rive an’ whirl, 
An’ gaberlunzie-like plays tirl 

At sneck an’ lozen. 
The bairns can barely bide the dirl 

O’ feet gane dozin. 


The ingle’s heaped wi’ bleezin’ peats 

An’ bits o’ splutt’rin’ firry reets 

Which shortly thow the ploughmen’s beets ; 
An’ peels appear 

That trickle oot aneth their seats 
A’ ower the fleer. 


The auld wife’s eident wheel gaes birr, 
The thrifty lasses shank wi’ virr ; 
Till stents are finished nane will stir 
Lest Yule should come, 
When chiels fae wires the wark mith tirr 
To sweep the lum. 


The shepherd newly fae the hill 
Sits thinkin’ on his wethers still ; 
He kens this frost is sure to kill 
A’ dwinin’ sheep : 
His collie, tired, curls in its tail 
An’ fa’s asleep. 

WINTER 


Now Granny strips the bairns for bed: 
Ower soon the extra quarter fled 
For which sae sairly they had pled : 
But there, it chappit ; 
An’ sleepy ‘‘ gweed words ”’ soon are said, 
An’ cauld backs happit. 


The milkers tak’ their cogues at last, 
Draw moggins on, tie mutches fast, 
Syne hap their lantrens fae the blast 
Maun noo be met ; 
An’ soon the day’s last jot is past, 
Milk sey’d an’ set. 


Syne Sandy, gantin’, raxes doon 
His fiddle fae the skelf aboon, 
Throws by the bag, an’ souffs a tune, 
Screws up a string, 
Tries antics on the shift, but soon 
Starts some auld spring. 


Swith to the fleer ilk eager chiel 
Bangs wi’ his lass to start the reel, 
Cries ‘‘ Kissin’ time’; the coy teds squeal, 
An’ struggle vainly : 
The sappier smacks whiles love reveal, 
But practice mainly. 


An opening chord wi’ lang upbow 
The fiddler strikes, syne gently now 


— 


WINTER 


Glides into some Strathspey by Gow, 

Or Marshall ’t may be; 
The dancers lichtly needle thro’ ; 

Rab sets to Leebie. 


Wi’ crackin’ thooms ‘‘ Hooch! Hooch !’’ they reel, 
The winceys, spreadin’ as they wheel, 
Gie stolen glints o’ souple heel 
An’ shapely queet. 
The guidman claps his hands, sae weel 
He’s pleased to see’t. 


. The wrinkles leave the shepherd’s broo, 


For see the sonsy mistress too 

Shows what the aulder fouks can do, 
An’, licht’s a bird, 

Some sober country dance trips thro’ 
Wi’ Jock the herd. 


Syne lads wha noo can dance nae mair 
To cauldrife chaumers laith repair ; 
An’ lasses, lauchin’, speel the stair, 
Happy an’ warm. 
For liftin’ hearts an’ killin’ care 
Music’s the charm ! 


When frost is keen an’ winter bauld, 
An deep the drift on mur an’ fauld ; 
When mornin’s dark an’ snell an’ cauld 
Bite to the bane ; 
We turn in thocht, as to a hauld, 
To some sic e’en. 


AI 


Ie) Uap 


He hears nae mair the Sabbath bells 
Borne on the breeze amang Lowden’s dells, 
Nor waukens when the bugle tells 

The dawn o’ day. 


Fate was the flute the Gauger played, 

Cheerin’ him on wi’ its hopes ahead ; 

Now “ O’er the hills” the master’s laid 
‘An’ far away.” 


Tho’ frail the bark, O he was brave, 
Nor heedit the stormy winds that drave ; 
But lanely now the sailor’s grave 

Across the faem. 


The deer unhunted roam at will, 
The whaup cries sair on the dreary hill, 
The chase is o’er, the horn is still : 

The hunter’s hame. 

BURNS' CENTENARY 


‘«‘T’ll be more respected a hundred years after I am dead than I 
am at present.’’—R. B., 1796. 


‘“ My fame is sure; when I am dead 
A century,” the Poet said, 
‘“ They'll heap the honours on my head 
They grudge me noo”’; 
To-day the hundred years hae sped 
That prove it true, 


Whiles as the feathered ages flee, 
Time sets the sand-glass on his knee, 
An’ ilka name baith great an’ wee 
Shak’s thro’ his sieve ; 
Syne sadly wags his pow to see 
The few that live. 


An’ still the quickest 0’ the lot 

Is his wha made the lowly cot 

A shrine, whaur ilka rev’rent Scot 
Bareheadit turns. 

Our mither’s psalms may be forgot, 
But never Burns. 

BURNS’ CENTENARY 


This nicht, auld Scotland, dry your tears, 

An’ let nae sough o’ grief come near’s ; 

We'll speak o’ Rab ’s gin he could hear’s ; 
Life’s but a fivver, 

And he’s been healed this hundred years 
To live for ever. 


FAME 


I saw a truant scheolboy chalk his name 
Upon the Temple door ; then with a shout 
Run off ; that night a weary beggar came, 
Leant there his ragged back and rubbed it out. 


Dry-lipped she stands an’ casts her glance afar, 
Ae hand across her brows to shield her een, 
Her horn flung careless on the tapmost scaur, 
Where names deep chiselled in the rocks are seen. 
An’ far below, on ilka ridge an’ knowe, 
A warslin’ thrang o’ mortals still she spies, 
Wha strive an’ fecht an’ spurn the grassy howe— 
Thro’ whins an’ heather ettlin’ aye to rise. 
Ane whiles she sees, wha, perched upon a stane, 
Proclaims that he at least the goal has won, 
But shortly finds he’s shiverin’ there his lane 
Wi’ scores aboon, between him an’ the sun. 
Another, sair forfochen wi’ the braes, 
Enjoys the view while he has strength to see ; 
‘* Weel’s better aye than waur,” content, he says, 
‘* Thus far is far an’ far aneuch for me.” 
Some wise, or lazy, never quit the glen, 
But stretched at easedom watch the hill aboon, 
Glad whiles to see ane gettin’ up they ken, 
But aft’ner pleased to see him rumblin’ doon. 

Ane, better shod or stronger than the lave, 
Gets near aneuch to grip her skirts at last ; 
She lifts her horn an’ o’er a new-made grave 
Awakes the echoes wi’ a fun’ral blast. 


THE AE REWARD 


Gar wauken up the Muses nine ; 
Tho’ we’ve nae plaited bays 
Aroon’ their curly pows to twine, 
We winna stent them praise. 
Gin music tak’ her chanter doon, 

Her sister start a sang, 
The other saeven join the tune 
An’ lift it lood an’ lang. 


First set the tune to suit the time 
When we were loons at school, 

The sang can be a careless rhyme 
Nae measured aff by rule. 

We stole our pleasures then, prepared 
Wi’ hands held out to pay ; 

Were aulder sins as easy squared, 
Oor slates were clean the day. 


Syne twa three bars in safter key 
For days 0’ youthfu’ love, 

When lasses a’ to you an’ me 
Were angels fae above. 

Lang-leggit Time, but he was fleet 
When we'd a lass the piece, 

When bondage aye o’er a’ was sweet, 
An’ freedom nae release. 

THE AE REWARD 


Noo stamp an’ blaw a skirl 0’ war— 
The times that noo we hae, 

An’ gin the need be near or far 
We’re ready for the day. 

The tykes are roon’ the lion’s lair, 
We've seen the like before, 

An’ seldom hae they wanted mair 
When ance they heard him roar. 


Syne choke the drones—ae reed’s enew 
To play the days to come, 

When auld Age stachers into view 
An’ adds up a’ the sum. 

We’ve loved an’ focht an’ sell’t an’ bocht 
Until we’re short 0’ breath ; 

The auld kirkyard the ae reward, 
An’ that we get fae Death. 


me yeLORD” 


NakitT tho’ we’re born an’ equal, 

Lucky anes are made Police ; 
An’ if civil life’s the sequel, 

Honours but wi’ age increase, 
Till a Baillie, syne selected 

Ruler ower the Council Board, 
An’ tho’ never re-elected, 

‘* Ance a Provost, aye ‘ My Lord.’ ” 


Credit’s got by advertisin’ 

Ye hae siller still to lend ; 
Get the word o’ early risin’, 

Ye can sleep a week on end. 
Gie a man a name for fightin’— 

Never need he wear a sword ; 
Men will flee afore his flytin’— 

‘* Ance a Provost, aye ‘ My Lord.’ ” 


But for mischief name a body, 

He can never win aboon’t, 
Folk wad swear he chate the wuddy 

In the lint-pot gin he droon’t ; 
For unless ye start wi’ thrivin’, 

A’ your virtues are ignored, 
Vain a’ future toil an’ strivin’— 

‘“* Ance a Provost, aye ‘ My Lord.’ ”’ 


49 x 


IN THE GLOAMIN’ 


Wy sinks the sun sae slowly doon 
Behind the Hill 0’ Fare ? 
What restless cantrip’s ta’en the moon ?— 
She’s up an hour an’ mair. 
I doubt they’re in a plot the twa 
To cheat me o’ the gloamin’ ; 
Yestreen they saw me slip awa’, 
An’ ken where I gang roamin’. 


The trees bent low their list’nin’ heads 
A’ round the Loch o’ Skene ; 

The saft winds whispered ’mang the reeds 
As we gaed by yestreen. 

The bee, brushed fae the heather bell, 
Hummed loudly at our roamin’, 

Syne hurried hame in haste to tell 
The way we spent the gloamin’. 


The mavis told his mate to hush 
An’ hearken fae the tree ; 

The robin keekit fae a bush 
Fu’ pawkily an’ slee. 

An’ now they sing 0’ what they saw 
Whenever we gang roamin’ ; 

They pipe the very words an’ a’ 
We whispered in the gloamin’. 

IN THE GLOAMIN’ 


THe wintry winds may tirr the trees, 
Clouds hide baith sun an’ moon, 

An early frost the loch may freeze, 
An’ still the birdies’ tune. 

The bee a harried bike may mourn, 
An’ mirk o’ertak’ the gloamin’, 

But aye to thee my thochts will turn, 
Wherever I gang roamin’. 

THE MAID O’ THE MILL 


THE cushie doos are cooin’ in the birk, 
The pee-weets are cryin’ on the lea, 
The starlings in the belfry o’ the kirk 
Are layin’ plans as merry as can be. 
The mavis in the plantin’ has a mate, 
The blackbird is busy wi’ his nest, 
Then why until the summer should we wait 
When spring could see us happy as the rest ? 


There’s leaves upon the bourtree on the haugh, 
The blossom is drappin’ fae the gean, 
There’s buds upon the rantree an’ the saugh, 
The ferns about the Lady’s Well are green. 
A’ day the herd is liltin’ on the hill, 
The o’ercome o’ ilka sang’s the same : 
“There are ower mony maidens at the Mill, 
It’s time the ane | trysted wi’ cam’ hame!” 

THE WITCH O’ THE GOLDEN HAIR 


AULD carlins ride on their brooms astride 
Awa’ thro’ the midnight air, 

But they cast nae spell on a man sae fell 
As the Witch o’ the Golden Hair. 


Nae a fairy free neath the hazel tree 
That dances upon the green 

Ever kent a charm that could heal or harm 
Like the glint 0’ her twa blue een. 


Fae the earth she’s reived, fae the Heav’n she’s thieved, 
For her cauldron’s deadly brew ; 

She laughs at the stounds o’ the hearts she wounds, 
For what recks the Witch o’ rue? 


Lang, lang may the vine in its envy twine 
To compass a bower sae rare, 

As will peer, I trow, wi’ her broad low brow 
An’ her wavin’ golden hair. 


The bloom fae the peach that we ne’er could reach, 
The red that the apple missed, 

You'll find if you seek on the Witch’s cheek, 
Left there when the summer kissed. 


a3 

THE WITCH O’ THE GOLDEN HAIR 


The blue drappit doon fae the lift aboon 
To shine in her dancin’ een ; 

An’ the honey-bee sips fae her red, red lips, 
Syne brags o’ the sweets between. 


Wi’ a magic wile she has won the smile 
That the mornin’ used to wear, 

An’ the gold the sun in his splendour spun 
Lies tangled amang her hair. 


The saft south wind cam’ to her to find 
A haven to sink an’ die, 

An’ the breath o’ myrrh it bequeathed to her 
You'll find in the Witch’s sigh. 


The dimples three that you still can see 
Are a’ she can claim her ain, 

For in Nature fair naught can compare 
Wi’ them ; they are hers alane. 


ARLES 


For arles he gae me a kiss, 
An’ twa ilka day was my fee; 
A bargain nae surely amiss, 
If paid where naebody could see. 


But scarce was the compact complete 
Ere I would hae broken’t again, 
The arles he gae were sae sweet, 
For mair o’ them, Sirs, I was fain. 


It’s braw wi’ the tweezlock to twine 
Lang rapes in the barn sae lythe, 

Yet better by far when it’s fine, 
An’ I gaither after his scythe. 


O busy’s the banster at e’en, 
Till bedtime he sits an’ he glooms, 
An’ aye he cries, ‘“‘ Lassie, a preen,”’ 
An’ worries the stobs in his thooms. 


The laddie is tired wi’ the rake, 
Sleep soon puts a steek in his e’e, 
An’ I slip awa’ to the break 
An’ cannily gather my fee. 

WHERE LOVE WAS NANE 


At farmers’ faugh lairds still may laugh, 
An’ the tinker sing as he clouts the pan ; 
But what will cheer my bairnie dear 
When he kens his father’s a witless man ? 


Bought by a ring, puir silly thing, 

An’ bent by the wind o’ my kinsfolk’s breath, 
Wha would gang braw, if that were’t a’ >— 

O! a loveless life it is waur than death ! 


Will land or hoose seem good excuse 

For a mither married where love was nane ? 
It’s hard for me, this weird to dree, 

But it’s waur that I canna bear’t my lane. 


My puir wee bairn, ye’ll live to learn 
How heavy the burden ye hae to bear. 
What’s gold or name when born to shame, 
An’ o’ sic a twasome to be the heir ? 


Po ESUEIECAN THE DEEVILOCK 


Tue muckle Deil lay at the mirk pit mou’, 
An’ hard at his heel lay a Deevilock ; 
While the brimstane reek wi’ an upward spew 
Swirled roon’ baith the Deil an’ the Deevilock. 
As their tails like flails were fannin’ the air, 
Said the big ane then to the wee ane there : 
“Tn colour an’ scouk we are sib as sins, 
Wi’ a half ell mair we would pass for twins.” 
(‘‘ A wee toad spits,”’ quo’ the Deevilock.) 


“Since the warl’ was made’’—’twas the auld Deil 
spak’— 
(‘‘ That’s a far cry noo,” quo’ the Deevilock.) 
‘‘T hae wandered far but I’ve aye come back.”’ 
(‘To a het hame too,”’ quo’ the Deevilock.) 
‘‘ Since first I set oot wi’ a teem new creel, 
Haena mortals changed an’ their ways as weel ! 
For then I was thin an’ had wark enew, 


Noo I’m fat as creesh, an’ the furnace fu’. 
(‘Improve the draught,” quo’ the Deevilock.) 


“ Then aften I swore at the cloven hoof,” 
(‘‘ It’s gey ill to shee,” quo’ the Deevilock.) 
‘* An’ the horns an’ tail scared mony a coof.”’ 
(‘‘ Faith they hamper me,” quo’ the Deevilock.) 

‘Gin I taul’ ye noo ye would scarce believe 

The bother I had wi’ that besom Eve ; 

But forbid her noo, ye would find, I ween, 

She would eat the crap while it yet was green.” 
(‘‘ Syne lift the tree,”’ quo’ the Deevilock.) 


‘In the early days I would aften fail,”’ 

(‘‘ Syne sae lood God leuch,”’ quo’ the Deevilock.) 
‘To wile them awa’ to my henchman Baal.” 

(‘‘ Wasna auld Job teuch? ”’ quo’ the Deevilock.) 
‘“ The brawest an’ best o’ my weel waled flock 
Struggled lang an’ sair wi’ a reeshlin’ pock ; 
I nickit him tho’, at the hinder-end, 
Wi’ the thirty croons that he couldna spend. 

(‘‘ He’d lots o’ heirs,’ quo’ the Deevilock.) 


“ But willin’ an’ keen they come half roads noo,” 

(‘‘ Saul! in fair big croods,”’ quo’ the Deevilock.) 
‘An’ the backward anes are baith far an’ few.” 

(‘‘ Curse your platitudes,”’ quo’ the Deevilock.) 
‘““They crack roon’ the fire, an’ are nae mair blate 
Than a bonnet laird wi’ a new estate ; 

Their hands playin’ smack on their birslin’ shins 
As they lauch an’ brag o’ their former sins.” 
(‘‘ Hame’s aye hame-like,”” quo’ the Deevilock.) 


‘* An’ you, ye’re the warst o’ my horny crew ”’ ; 
(‘I'm sorry I spak’,”’ quo’ the Deevilock.) 
‘Nae an antrin’ jot leavin’ me to do.” 
(“‘ An’ I aye blush black,” quo’ the Deevilock.) 
“For a hungry chiel ye’ve an open gate, 
Help the elder pooch fae his ain kirk plate ; 

Nae a leein’ man nor a faithless dame 
But is coontin’ kin, when they hear your name.” 
(“I’m ‘ Canny-chance,’”’ quo’ the Deevilock.) 


“Wi? the ministers ye are mair than thrang,” 

(““ Took a Sunday twice,” quo’ the Deevilock.) 
“ Aye giein’ them texts to support a wrang.”’ 

(‘‘ Guid halesome advice,” quo’ the Deevilock.) 
“When in Auchterless ye suggest the prayer— 
‘Show my duty, Lord, lies in Auchtermair’ ; 

An’ when stipens shrink wi’ the fa’ in fiars, 
Siccan sizzons ban as ye mix your tears.”’ 
(“‘ We're a’ ae claith,”’ quo’ the Deevilock.) 


‘““ Ye hae even dealt amo’ stocks an’ shares,” 
(‘‘ Selled some to arrive,” quo’ the Deevilock.) 
‘““ An’ made likely men into millionaires.” 
(‘‘ Hoot, our bairns maun thrive,”’ quo’ the Deevilock.) 
“Ye startit a war, an’ to raise a loan 
Showed a spen’thrift king how to wadset’s throne ; 
An’ raikit them in fae the bench an’ cell, 
Till the Fact’ry Act is in bits in Hell.” 
(‘‘ Nae half-time there,’”’ quo’ the Deevilock.) 


‘“ Nae a pleasant thing hae ye left aneth,” 

(‘‘ There’s the company,” quo’ the Deevilock.) 
‘‘ An’ a weary Deil canna look for death.” 

(‘‘ Here’s lang life to me,”’ quo’ the Deevilock.) 
‘It’s Hell to hae naething to do but sit 
An’ curse at the creak o’ the birlin’ spit ; 
I’m red, red wi’ rust, save the jinglin’ keys, 
I'd swap wi’ a god wha is fond o’ ease.” 

(Ha! ha!—ha! ha!” quo’ the Deevilock.) 


AP BACKCAST 


How lanely the nichts by the auld ingle cheek, 
Ohone, but a mither 1s nae like a wife, 

Regret on the creepie sits watchin’ the reek, 
An’ whaur are the bairnies to comfort my life ? 


The backcast is dreary o’er years that are spent, 
The rowan 1s withered, an’ leafless the gean, 
They’re gane noo for ever, but, eh! had I kent, 


Grim winter is reignin’ where summer was queen. 


I dammed for the lade that had never a wheel, 
The chickens were bonnie but noo they're awa’, 
The castles I biggit gie other folk biel’. 
O wae tak’ the gled that gaed aff wi’ them a’. 


A lassie proved fickle, unfaithfu’ a frien’, 

Tho’ soorocks aw tansies grow green in the ha’, 
An’ a mither is a’ I hae left 0’ my ain, 

The ivy sae kindly aye covers the wa’. 

THE LAWIN’ 


THE way o’ transgressors is hard ; 
There cometh a day 

The Wicked will get their reward, 
The Devil his pay. 


Cauld Death is the wages o’ Sin: 
Stents finished, we rue: 

The thread, tho’ sae pleasant to spin, 
Has connached the woo’. 


As soon as we’ve emptied the caup 
The lawin’s to clear ; 
Tho’ thistles be only the crap 
The sawer maun shear. 


Sae let us consider it weel 
Ere joinin’ the fling, 

The dancer when tired o’ the reel 
Maun pay for the spring. 


Then coont on the Lawin’, the Lawin’, the Lawin’, 
Keep mind o’ the Lawin’, forget na the score ; 
We pay what we're awin’, we're awin’, we're awin’, 
We pay a we're awin’ when Death’s at the door. 

VHE.GYPSY. 


O wasna he bauld for a tinker loon,— 
Sim leant on his rake an’ swore— 

To fling a’ his wallets an’ bawd-skins doon, 
An’ rap at the castle door. 


Wi’ my Lord awa’ at the Corbie’s linn 
There was man nor dog at hame, 

Save a toothless bitch ’at was auld an’ blin’, 
An’ the gard’ner auld an’ lame. 


When my Lady heard she cam’ doon the stair, 
An’ ben thro’ the antlered ha’, 

Whaur, bonnet in hand, stood the gypsy there 
As raggit as she was braw. 


“OI hinna kettles to clout,’’ she said, 
‘“ An’ my spoons an’ stoups are hale, 
But gin ye gang roon’ to the kitchen maid 
She’ll gie ye a waucht o’ ale.” 


“It’s never the way o’ the gentry, na, 
When visitin’ ’mang their frien’s, 
To drink wi’ the maids in the servants’ ha’ 
Or speak about stoups an’ speens. 

‘““ An’ we are mair sib than ye think,’’ quo’ he, 
“For his Lordship’s father’s mine ; 

Tho’ the second wife was o’ high degree, 
His first was a gypsy queyn. 


‘‘ An’ the younger son got the lands an’ a’, 
But the gypsies bettered me ; 

He is only laird o’ a fairm or twa, 
I’m king o’ the covin-tree. 


‘“‘Sae I am guid-brither to you, my lass, 
An’ head o’ the auncient name ; 

An’ it wouldna be richt for me to pass 
Withoot cryin’ in by hame.” 


O a hantle then did the twasome say, 
An’ muckle passed them between ; 

But at last ’twas ‘‘ Sister, a fair good day,’ 
‘‘ Guid-brither, a fair good e’en.” 


? 


‘“* My Lord comes hame fae the huntin’ soon, 
Aw he’s big, weel-faured, an’ braw, 
But he isna a man like the tinker loon, 

W? wallets an’ rags an’ a’. 


‘* Gin she were as free as the maids I ken, 
Dancin’ bar’ fit on the green ; 

As I am the King o’ the gypsy men, 
This nicht she would be my Queen.” 


But the bluid ran thin in the gard’ner Sim, 
He’d heard o’ the cairds afore, 

An’ the auld romance had nae charms for him, 
He lockit the hen-hoose door. 


aby DAND 


THERE’S a yellow thread in the Gordon plaid, 
But it binds na my love an’ me ; 

An’ the ivy leaf has brought dool an’ grief 
Where there never but love should be. 


For my lad would ’list : when a Duchess kiss’t 
He forgot a’ the vows he made ; 

An’ he turned and took but ae lang, last look, 
When the ‘‘ Cock o’ the North’”’ was played. 


O, her een were bright, an’ her teeth were white 
As the silver they held between ; 

But the lips he pree’d, were they half as sweet 
As he vow'd ’at mine were yestreen ? 


A poor country lass, ’mang the dewy grass, 
May hae whiles to kilt up her goon ; 

But a lady hie sae to show her knee, 
An’ to dance in a boro’ toon! 


Gin I were the Duke, I could nae mair look 
Wi’ love on my high-born dame ; 
At a kilt or plaid I would hang my head, 
An’ think aye on my lady’s shame. 

SBYDANDY 


By my leefu’ lane I sit morn an’ e’en, 
Prayin’ aye for him back to me; 

For now he’s awa’ I forgie him a’ 
Save the kiss he was ’listed wi’. 

THE OUTLAW’S LASS 


Duncan's lyin’ on the cauld hillside, _ 
Donal’s swingin’ on the hangman’s yew : 
Black be the fa’ o’ the sergeant’s bride 
Wha broke twa troths to keep ae tryst true. 


The red-coats march at the skreek o’ day, 

An’ we maun lie on the brae the night ; 
Then here’s:to them safely on their way, 

Speed to the mirk brings the mornin’s fight. 


Here’s luck to me if you chance to fa’, 
An’ here’s to luck if it favours you ; 
For she’s but ane, an’ o’ us there’s twa, 
To him that’s left may she yet prove true. 


In days to come, when the reivers ride, 

They’ll miss ae sword that was swift an’ keen, 
An’ you or IJ, as the Fates decide, 

Will curse the glint o’ a woman’s een. 


A parting cup, we will drink it noo, 
Syne break the quaich to a shattered faith ; 
Here’s happiness to the lass we lo’e, 
The lying lass wha deceived us baith. 

THE OUTLCAW’S LASS 


The soldiers drink in the change-house free, 
The tinker’s clinkin’ a crackit quatch ; 

But cuddlin’ there on the sergeant’s knee 
Wha 1s the lass that 1s lauchin’ latch ? 

CHARON’S SONG 


ANOTHER boat-load for the Further Shore, 
Heap them up high in the stern; 
Nae ane o’ them ever has crossed before 
An’ never a ane ’ll return. 
Heavy it rides sae full, sae full, 
Deep, deep is the River, 
But light, light is the backward pull, 
The River flows silently on. 


A cargo o’ corps that are cauld I trow— 
They’re grippy that grudge the fare— 
An’ the antrin quick wi’ his golden bough 
That’s swappin’ the Here for There. 
Heavy it rides sae full, sae full, 
Slow, slow is the River, 
But light, light is the backward pull, 
The River flows silently on. 


In vain will they look wha seek for a ford, 
Where the reeds grow lank an’ lang : 
This is the ferry, an’ I am the lord 
An’ king o’ the boat an’ stang. 
Heavy it rides sae full, sae full, 
Black, black is the River, 
But light, light is the backward pull, 
The River, my River, flows on. 

Vili NesCOUS 
ZENEID, Book 111, 588-640 


NEIsT mornin’ at the skreek o’ day 
The mist had newlins lifted ; 

The sky, a whylock syne sae grey, 
To fleckit red had shifted : 

When suddenly our herts gaed thud 
To see a fremt chiel stalkin’, 

Wi’ timorous steps fae out the wud, 
As fleyed-like as a mawkin. 

Lod! sic a sicht, half hid in glaur, 
It made us a’ feel wae, man; 

His hams were thin, his kyte was waur, 
It hung sae toom that day, man. 
His mattit beard was lang an’ roch’s 

Gin it had ne’er been shorn ; 
His kilt could barely fend his houghs 
Fae stobs, it was sae torn. 
A Greek was he, wha short afore 
At Troy was in the brulzie, 
An’ tho’ a halflin then, he bore 
A man’s pairt in the tulzie. 
As soon’s he spied our Trojan graith 
He nearhan’ swarfed wi’ fear ; 
But maisterin’ his dread o’ skaith 
At last he ventured near. 

VIRGIL IN SCOTS 


‘‘T charge you by the stars,” he cried, 
‘* An’ by the powers on high, 

To snatch me hence, nor lat me bide 
At Cyclops’ hands to die. 

I'll no deny that I’m a Greek, 
Or that I was at Troy ; 

Nor yet to hide the part I’ll seek, 
That I took in the ploy. 

Sae gin ye judge my fau’t sae sair 
That grace ye daurna gie, 

Tear me to bits, fient haet I care, 
An’ sink me in the sea. 

I'll meet my death without a wird, 
If dealt by men like these,”’ 

He said: syne flang him on the yird, 
An’ glammoched at our knees. 

Wi’ kindly mint we stilled his fear, 
Enquired his name an’ clan, 

An’ what fell bluffert blew him here 
Wi’ sic a hertless flan. 

To set him further at his ease 
Anchises gae him’s han’, 

An’ heartened by our kindliness 
The chiel at last began : 

‘“My name is Achaemenides, 
An’ Ithaca my land ; 

An’ some ooks syne I crossed the seas 
Wi? poor Ulysses’ band. 

Oh, why left ever I my hame? 
I'd troubles there enew ; 

My comrades left me, to their shame, 
When fae Cyclops they flew. 

Cyclops himsel’, wha can describe ? 
The stars are ells below him ; 

Gude send we ne’er may hae to bide 
Within a parish o’ him. 

His dungeon large, a hauddin’ fit 
For sic an awsome gleed ; 

There at his fae’s dregies he’ll sit 
An’ spairge aboot their bleed. 

Wi horrid scouk he frowns on a’ 
An’ heedless o’ their skraichs, 

He sweels their monyfaulds awa’ 
Wi’ wauchts fae gory quaichs. 

I saw him, sirs, as sure’s I live, 
Ance as he lay at easedom, 

Twa buirdly chiels tak’ in his neive, 
Syne careless fae him heeze them. 

They fell wi’ sic a dreadfu’ thud, 
Whaur stanes lay roon’ in cairns ; 

The causey ran wi’ thickened blood 
Like stoorum made wi’ harns. 

I watched him tak’ their limbs an’ cram 
Them ower his weel-raxed thrapple ; 

The life scarce left the quivering ham 
That shivered in his grapple. 

But never was Ulysses slack 
To pay where he was awin’, 

An’ starkly did he gie him ’t back, 
An’ bravely cleared the lawin’. 

For while the hoven monster snored, 
An’ rifted in his dreams, 

We first the great God’s help implored 
An’ blessing on our schemes ; 

The kavils cuist: a feerious thrang 
Syne gaithered roond aboot, 

An’ wi’ a sturdy pointed stang 
We bored his ae e’e oot.” 


HORACE IN SCOTS 
Car, I, I! 
Tu ne quaesteris 


Ye needna speer, Catriona, nae spaewife yet could tell 
Hoo short or lang for you an’ me the tack o’ life will rin, 

We'll better jist dree oot the span as we hae dane the ell, 
Content gin mony towmonds still we’re left to store 


the kin, 
Or this the last we'll see the rocks tashed wi’ the weary 
seas ; 
Hae sense an’ set the greybeard oot ; wi’ life sae short 
for a’ 


They’re daft that plan ae ook ahead; Time keeks 
asklent an’ flees 


E’en as we crack; the nicht is oors, the morn may 
never daw. 

HORACE IN SCOTS 
Car. 1, 38 
Persicos odi 


ForeicGn fashions, lad, allure you, 
Hamespun happit I would be; 

Bring nae mair, for I assure you 
Ferlies only scunner me. 


Fancy tartans, clanless, gaudy, 
Mention them nae mair, I say ; 

Best it suits your service, laddie, 
An’ my drinkin’, hodden-grey. 

HORACE IN SCOTS 
Car. 11, £0 
Rectius vives 


TempPT not the far oonchancie main, 
Nor fearin’ blufferts, frien’, 

Creep roon’ fause headlan’s ; haud your ain 
Tack fair atween. 


The gowden mids, wha aims at it 
Will shun the tinker’s lair, 

Nor gantin’ in a castle sit 
Whaur flunkeys stare. 


The heichest fir storms aft’nest bow ; 
Lums fa’ wi’ sairest dunt ; 

When lightnings rive, bauld Morven’s pow 
Drees aye the brunt. 


Come weel, come wae, wi’ hope or fear 
Prepare your heart for a’ ; 

The same Power sends the rain will clear 
The cloods awa’. 


Tho’ here the day ye’ve waes galore 
The morn may see them gone ; 

Fate whiles lays by the dour claymore 
An’ tunes the drone. 

HORACE IN SCOTS 


in trouble bauldly bear yoursel’ ; 
When thrivin’, mind the fret— 

‘Tho’ lang the pig gangs to the well, 
Its ae day’s set.”’ 


HORACE IN SCOTS 
Car. II, 9 
Donec graius eram 


HaIRRY 
“WHEN Leebie lo’ed me ower them a’. 
An’ deil a dearer daured to fling 
An airm aboot her neck o’ snaw, 
I struttit crouser than the king.” 


LEEBIE 
‘‘ When I was Hairry’s only care, 
Afore he lo’ed me less than Jean, 
Wha spak’ o’ love at kirk or fair 
Set Leebie aye aboon the queen.” 


HAIRRY 
‘“ Noo Hielan’ Jean has witched me sae, 
She harps an’ sings wi’ siccan skill, 
Cauld Death can streek me on the strae 
Gin he but spare my marrow still.” 


LEEBIE 
“For Colin dear, my heart’s alowe 
As his for me, Glen Nochty’s heir, 
Fate twice at me may shak’ his pow 
Gin he will still my laddie spare.” 
ie 

HaIRRY 
‘“* Gin tinker Love wi’ clinks o’ brass 
Bind baith oor hearts, an’ I forget 
Red-headit Jean, an’ you my lass— 
Lang left—again see wide the yett? ” 


LEEBIE 
‘“* Tho’ steady as a starn is he, 
An’ you're like bobbin’ cork, it’s true, 
Wi’ temper grumlie as the sea, 
I'd love an’ live an’ dee wi’ you.” 


MORAGITIN SCOTS 
CAR. Ill, 15 
Uxor pauperis Ibyci 


Kirsty, ye besom! auld an’ grey, 
Peer Sandy’s wrunkled kimmer, 
Death’s at your elbuck, cease to play 
Baith hame an’ furth the limmer. 


Ongauns like yours lads weel may fleg 
Fae lasses a’ thegither ; 

Tibbie may fling a wanton leg 
Would ill set you her mither. 


She Anra’s bothy sneck may tirl 
An’ loup like ony filly ; 

Love stirs her as the pipers’ skirl 
Some kiltit Hielan’ billie. 


Nane pledge or bring you posies noo ; 
Auld wives nae trumps set strummin’, 

For runts like you the Cabrach woo’— 
It’s time your wheel was bummin’. 

Car. 111, 26 
Vixt puellis 


O’ LIFE an’ love I’m by wi’ a’, 

Tho’ I’ve had cause o’ baith to brag ; 
Hang dirk an’ chanter on the wa’, 

Nae mair I'll reive or squeeze the bag. 


Whaur on the left my lantren gleams 
Weel gairdit by the sea-born queen, 
I lay my love an’ war worn leems, 
Hae mony a midnicht tulzie seen. 


O Venus, fae your island fair 
Wi’ snawless mountains, hear an’ help, 
Rax back your rung, an’ ance—nae mair— 
Gie saucy Meg a canny skelp. 

HORACE IN SCOTS 
Epop. I 
Beatus ille 


Happy is he, far fae the toon’s alairm 
Wha wons contentit on his forbears’ fairm ; 
Whistlin’ ahint his owsen at the ploo, 
Oonfashed wi’ siller lent or int’rest due. 
Nae sodger he, that’s piped to wark an’ meat, 
Nae bar’fit sailor, fleyed at wind an’ weet, 
Schoolboard nor Session tempt him fae his hame, 
Provost or Baillie never heard his name ; 
His business ’tis to sned the larick trees 
For lichened hag to stake his early peas, 
Or on his plaid amang the braes to lie 
Herdin’ his sleekit stots an’ hummel kye, 
Here wi’ his whittle nick a sooker saft, 
There mark a stooter shank for future graft ; 
Whiles fae a skep a dreepin’ comb he steals, 
Or clips the doddit yowes for winter wheels. 
When ower the crafts blythe Autumn lifts her head 
Buskit wi’ aipples ripe an’ roddens red, 
He speels the trees the hazel nuts to pu’, 
An’ rasps an’ aivrins fill his bonnet fu’,— 
Fit gifts awat, for gods 0’ wood an’ yaird 
To show the gratefu’ husbandsman’s regaird. 

Ah, then ’tis pleasant on saft mossy banks 
’Neath auncient aiks to ease his wearied shanks, 
Whaur hidden burnies rumblin’ onwards row, 
An’ liltin’ linties cheer the peacefu’ howe, 

An’ babblin’ springs, as thro’ the ferns they creep 
Wi’ ceaseless croonin’ lull to gentle sleep. 

When stormy winter comes an’ in its train 
Brings drivin’ drift an’ spates o’ plashin’ rain, 
Wi’ dog an’ ferret then he’s roon’ the parks 
Whaur rabbits in the snaw hae left their marks ; 
Or brings wi’ smorin’ sulphur thuddin’ doon 
The roostin’ pheasant fae the boughs aboon, 

Or daunders furth wi’ girn an’ gun to kill 

White hares an’ ptarmigan upon the hill. 

Wha mid sic joys would ever stop to fash 

Wi’ trystin’ queyns, their valinteens an’ trash ? 
But gin a sonsy wife be his, she’ll help 

Wi’ household jots, the weans she’ll clead an’ skelp, 
An’—Buchan kimmers ken the way fu’ weel 

Or Hielan’ hizzies—tenty toom the creel 

O’ lang hained heath’ry truffs to reist the fire 
Against her man’s return, fair dead wi’ tire, 

An’ byre-ward clatter in her creeshie brogues 

To fill wi’ foamin’ milk the scrubbit cogues, 
Syne fae the press the cakes an’ kebbuck draw 
An’ hame-brewed drink nae gauger ever saw— 
Plain simple fare ; could partans better please 
Or skate or turbot fae the furthest seas, 

Brocht to the market by the trawler’s airt, 
Hawkit fae barrows or the cadger’s cairt ? 


HORACE IN SCOTS 


Nae frozen dainties, nae importit meat, 

Nae foreign galshochs, taste they e’er sae sweet, 
But I will match them fast as ye can name 

Wi’ simple berries that we grow at hame— 
Wi’ burnside soorocks that ye pu’ yoursel’, 

Wi’ buttered brose, an’ chappit curly kail, 

Wi’ mealy puddins fae the new killed mart, 

Or hill-fed braxy that the tod has spar’d. 

What happier life than this for young or auld? 
To see the blackfaced wethers seek the fauld, 
The reekin’ owsen fae the fur’ set free 

Wear slowly hamewith ower the gowan’d lea, 
An’ gabbin’ servants fae the field an’ byre 
Scorchin’ their moleskins at the kitchen fire. 


The banker swore mid siccan scenes to die, 

‘* Back to the land” was daily his refrain ; 
A fortnicht syne he laid his ledgers by, 

The nicht he’s castiw’ his accoonts again ! 

Noo man, hoo can ye think it richt 
To waste your time, nicht after nicht, 
An’ hunker in the failin’ licht 
Wi’ moody broo, 
Like some puir dwinin’ thewless wicht 
Wi’ death in view? 


I’ve taul’ ye aft aneuch it’s nae 

As if ye’d aught ’at’s new to say, 

Or said auld things some better way, 
Or like some callants 

Gat fouk to praise your sangs an’ pay 
Ye for your ballants. 


Instead o’ vreetin’ like a clerk 
Till bed-time brings alang the dark, 
Ye should be sportin’ in the park 
An’ hear the clamour 
Wad greet ye, should ye pass my mark 
Wi’ stane or hammer. 


Or tak’ a daunder roon’ the braes 
An’ hear the blackies pipe their lays, 
The liftward laverock’s sang 0’ praise, 
An’ syne, my billie, 
Mak’ nae mair verses a’ your days— 
Shut doon your millie. 

Tuo’ loud the mavis whistles now 
An’ blackbirds pipe fae ilka bough 
An’ laverocks set the heart alowe— 
Mid a’ the plenty 
You’d miss upon the wayside cowe 
The twitt’rin’ lintie. 


An’ think you, when the simmer’s gane, 
When sleet blaws thro’ the leafless plane, 
An’ bieldless birds sit mute an’ lane, 

The woods a’ cheerless, 
The hamely robin on the stane 

Sings sweet an’ fearless. 


So tho’ my sangs be as you say 
Nae marrow for the blackbird’s lay, 
They may hae cheered somebody’s way 
Wha wanted better, 
An’ sent him happier up the brae 
My welcome debtor. 


Nae care hae I, nor wish to speel 
Parnassus’ knowe, for mony a chiel 
Has tint his time, his life as weel, 
To claim a bit o’t: 
I only crave a wee bit biel’ 
Near han’ the fit o’t. 

SCOTLAND OUR MITHER 


ScoTLAND our Mither—this from your sons abroad, 

Leavin’ tracks on virgin veld that never kent a road, 
Trekkin’ on wi’ weary feet, an’ faces turned fae hame, 
But lovin’ aye the auld wife across the seas the same. 


Scotland our Mither—we left your beildy bents 

To hunt wi’ hairy Esau, while Jacob kept the tents. 

We've pree’d the pangs o’ hunger, mair sorrow seen than 
mirth, 

But never niffer’d, auld wife, our rightfu’ pride o’ birth. 


Scotland our Mither—we sow, we plant, we till, 

But plagues that passed o’er Egypt light here an’ work 
their will. 

They’ve harried barn an’ basket till ruin claims us sure ; 

We'd better kept the auld craft an’ herdit on the muir. 


Scotland our Mither—we weary whiles an’ tire ; 

When Bad Luck helps to outspan, Regret biggs up the 
fire ; 

But still the hope uphaulds us, tho’ bitter now the blast, 

That we'll win to the auld hame across the seas at last. 


Scotland our Mither—we’ve bairns you’ve never seen— 
Wee things that turn them northward when they kneel 
down at e’en ; 

They plead in childish whispers the Lord on high will be 
A comfort to the auld wite—their granny o’er the sea. 


Scotland our Mither—since first we left your side, 

From Quilimane to Cape Town we've wandered far an’ 
wide ; 

Yet aye from mining camp an’ town, from koppie an’ 
karoo, 

Your sons richt kindly, auld wife, send hame their leve 
to you. 


A SOUGH O’ WAR 


TO A YOUNG SAPPER 
SOMEWHERE IN FRANCE 
AND TO ALL IN WHAT- 
EVER AIRT UPHOLDING 
THE FAIR NAME AND 
HONOUR OF SCOTLAND 


Yere better men, ye’re baulder men, 
Ye’re younger men forby, 

Mair fit we ken than aulder men 
To answer Scotland’s cry. 

Yet mony a chiel that’s beld an’ grey, 
Aw trauchlin’ at the ploo, 

Would fain fling up his tack the day 
To face the frem’t wi’ you. 

Gey short o breath, but keen an’ teuch, 
It’s but his birn o° days 

That hauds him here by closs an’ cleuch, 
Lythe haughs an’ heathery braes. 


Ww’ apron neuks the lasses dicht 
Their weary grutten een, 

An’ waukin’ mithers lie at nicht 
Thinkin’ o’ them ’at’s gane ; 

They're sad an’ silent at their meat, 
Saft-fittit but an’ ben, 

But they can thole, for they can greet,— 
It’s steekit teeth for men. 

An’ yet they're liftit up an’ prood, 
They've reason for their pride, 

Kennin’ the onsets ye’ve withstood, 
The dirdin’s ye’ve defied. 

gI 


Tak’ then for kain these strouds o’ rhymes 
Fae yont the shoudin’ sea, 

To mind ye o’ the Land at times 
That, thanks to you, ts free. 

Or, neth a lift onkent an’ dour, 
Whaur new starns rise an’ set, 

They may come in some antrin ’oor, 
To help ye to forget. 

An’ in the tongue we never tine, 
In words as bairns we spak’, 

Here’s Scotland’s biddin’ in a line, 
“ Hing in an’ hatste-ye back.” 


A SOUGH O’ WAR 


THE corn was turnin’, hairst was near, 
But lang afore the scythes could start 
A sough o’ war gaed through the land 
An’ stirred it to its benmost heart. 
Nae ours the blame, but when it came 
We couldna pass the challenge by, 
For credit 0’ our honest name 
There could be but the ae reply. 
An’ buirdly men, fae strath an’ glen, 
An’ shepherds fae the bucht an’ hill, 
Will show them a’, whate’er befa’, 
Auld Scotland counts for something still. 


Half-mast the castle banner droops, 
The Laird’s lament was played yestreen, 
An’ mony a widowed cottar wife 
Is greetin’ at her shank aleen. 
In Freedom’s cause, for ane that fa’s, 
We'll glean the glens an’ send them three 
To clip the reivin’ eagle’s claws, 
An’ drook his feathers i’ the sea. 
For gallant loons, in brochs an’ toons, 
Are leavin’ shop an’ yaird an’ mill, 
A’ keen to show baith friend an’ foe 
Auld Scotland counts for something still. 


93 


94 


A SOUGH O’ WAR 


The grim, grey fathers, bent wi’ years, 
Come stridin’ through the muirland mist, 
Wi’ beardless lads scarce by wi’ school 
But eager as the lave to list. 
We've fleshed o’ yore the braid claymore 
On mony a bloody field afar, 
But ne’er did skirlin’ pipes afore 
Cry on sae urgently tae war. 
Gin danger’s there, we’ll thole our share, 
Gie’s but the weapons, we’ve the will, 
Ayont the main, to prove again 
Auld Scotland counts for something still. 


1914. 


WHA BARES A BLADE FOR 
SCOTLAND ? 


Wua bares a blade for Scotland? she’s needin’ ye sairly 
noo, 

What will ye dae for Scotland for a’ she has dane for you ? 

Think o’ the auld-time slogans, the thread runnin’ 
throu’ your plaid, 

[he cairns o’ the Covenanters whaur the martyrs’ banes 
are laid ; 

Ay, the faith o’ your godly fathers, is it naething to you 
the day ? 

Wha bares a blade for Scotland? noo is the time to say. 


Whaur are the bairns she sheltered, the sons she was 
laith to lose ? 

When they wandered awa’ on the ootwith roads, whaur- 
ever their fancy chose ; 

Are ye crowdin’ the tramps an’ troopers, beatin’ hame 
wi’ your hearts a-throb ? 

Jr speakin’ as big as ever,—but nae throwin’ up your 
job? 

Ye stand to the toast ‘‘ Wha’s like us? ’’ an’ shout as ye 
answer ‘‘ Nane,”’ 

Neel, noo is the time to prove it, i’ the teeth o’ the warl’ 
again. 

O ay, ye said ye were sorry when a chiel that ye kent 
was killed, 

But did that gar ye miss your mornin’, or speir gin his 
place was filled ? 

Ye’ve read aboot Bruce an’ Wallace, an’ the fechts that 
they focht langsyne, 

An’ mony a tale an’ ballad hauds your forbears’ deeds 
in min’ ; 

O, they were the lads for Scotland, they stood for her 
staunch an’ true, 

But what o’ the bairns that’s comin’, will they say the 
same 0’ you ? 


Ye ken o’ your country’s story, is this then to end it a’ ? 

Ye are heirs o’ her auncient glory, can ye see sic a fate 
befa’ ? 

Can ye look on her purple heather, her hills an’ her 
howes o’ fame, 

An’ find but a shamefu’ tether that keeps ye content at 
hame ? 

Gin Death be the price o’ Freedom, Death’s little eneuch 
to pay ; 

Wha bares a blade for Scotland? her back’s at the wa’ 
the day. 


1915. 


TO THE HIN’MOST MAN 


THE mist creeps up roun’ the hillside sheilins, 
The snaw lies deep on the distant Bens, 
November skies in the wintry Hielans 
Hang dull an’ grey ower the lanely glens. 
But still I trow fae the clachans yonder 
The peat reek curls to the lift the same ; 
An’ far an’ wide tho’ our footsteps wander, 
Our hearts still turn to the auld Scots Hame. 
North or South as our Fate may find us, 
East or Wast as our Luck may lan’, 
Send but the cry, an’ abreist ye bind us— 
Scotland yet !—to the hin’most man. 

THE THRAWS 0’ FATE 


Hap I been born in auchty instead 0’ saxty-three, 
Ye wouldna fin’ me pu’in’ neeps at hame, 
But plashin’ throu’ the boggy haughs in Flanders ower 
the sea, 
Whaur cairn an’ cross still tell oor forebears’ fame, 
An’ layin’ on wi’ dunt for daud until the foemen flee, 
Had I been born in auchty an’ nae in saxty-three. 


Had Jean ta’en me in ninety instead o’ ninety-nine, 
Oor loon would noo be auld eneuch to list, 
Gin he was yonner yarkin’ on hale-heartit for the Rhine 
I wouldna aye be thinkin’ I was miss’t. 
An’ prood an’ anxious we would be wi’ Donal in the 
line, 
Had I got Jean in ninety instead o’ ninety-nine. 


Had I been born in saev’nty an’ wed in ninety-twa, 
The loon an’ me had sodgered wi’ the rest, 
To houk oor trench an’ haud it there the mauger 0’ 
them a’, 
An’ mairch an’ chairge as bauldly as the best, 
An’ Jean would dicht a dowie e’e wi’ baith her men 
awa’, 
Had I been born in saev’nty an’ wed in ninety-twa. 

But I was born ower early an’ Donal far ower late, 
Sae we maun soss awa’ amo’ the kye; 
I gang nae mair to markets, o’ kirk I’ve tint the gait, 
At smiddy an’ at mill I hear the cry 
For men, an’ here I hing my heid an’ ban the thraws 0’ 
fate, 
That I was born sae early an’ Donal cam’ sae late. 


IQI5. 


THE WIFE ON THE WAR 


THE wifie was thrang wi’ the coggin’ o’ caur, 
An’ makin’ new cheese an’ the yirnin’ o’t, 

But when the guidman loot a wird aboot war 
She fairly got on to the girnin’ o’t. 

‘“‘ Deil birst them,” quo’ she, ‘‘I would pit them in jyle 
Oonless they gie ower wi’ the killin’ o’t, 

We've wantit bear-meal for oor bannocks this fyle, 
There’s nane left to leuk to the millin’ o’t. 

An’ bide ye, ye’ll see, gin this fechtin’ hauds on 
The hale quintra side will be ruein’ o’t, 

There’s nae teucher ley than oor ain on the Don 
An’ fa’s gyaun to tackle the plooin’ o’t ? 

They chairge noo for preens, an’ the merchants mainteen 
That naething but war is the rizzen o’t, 

Dyod! the nation that winna lat ithers aleen 
Deserves a lang knife in the wizzen o’t. 

But it blecks me to see fat it maitters to hiz 
Gin Kaiser or Tsar hae the wytin’ o’t, 

Gin the tane tak’s a tit at the tither chiel’s niz 
Need we hae a han’ at the snytin’ o’t ? 

Syne see the fite siller on papers ye spen’, 
The time that ye connach at readin’ o’t, 

Wi’ specs on, ye hunker for ’oors upon en’, 
The wark’s left to me an’ the speedin’ o’t.” 

The aul’ man is kittle, he raise on the runt— 
“Ye jaud, wi’ your tongue an’ the clackin’ o’t, 

Were ye whaur I wish—in a trench at the front— 
Nae German would stamach the takin’ o’t. 

I tell ye, ye besom, oonless ’at oor loons 
Oot yonner can gie them a lickin’ o’t, 

They'll lan’ i’ their thoosan’s an’ blaw doon oor 

toons, 

An’ start to the stealin’ an’ stickin’ o’t. 

Syne, Lord ! I can see ye, gyaun doon the neep dreels, 
Wi’ barely a steek for the happin’ o’t, 

An’ a lang soople sodger that’s hard at your heels 
Wi’ a dirk i’ your ribs for the stappin’ o’t. 

They’ll nail your twa lugs to the muckle mill door, 
Like a futtrat that’s come to the skinnin’ o’t, 

An’ thraw your deucks’ necks an’ mak’ broth o’ your 

caur— 

Pit that on your reel for the spinnin’ o’t.” 

‘““Haud, haud,” quo’ the wifie, ‘“‘ ye’re fleggin’ us a’, 
Come haiste ye, gin that be the meanin’ o’t, 

Rax doon the aul’ gun fae the crap o’ the wa’, 
It’s time ye set on to the cleanin’ o’t— 

Ye aye were richt deidly at doos an’ at craws, 
An’ skeely at Yeel at the sheetin’ o’t— 

Gie me syne the chapper, we’ll fell them in raws, 
An’ leave them sma’ brag o’ the meetin’ o’t. 

Gin mornin’ was come, seen as ever it’s licht, 
Sen’ Rob to the sergeant for dreelin’ o’t, 

An’ the deemie will start wyvin’ mittens the nicht,— 
I’ve a stockin’ mysel’ at the heelin’ o’t. 

An’ noo jist to cantle oor courage a bit, 
An’ haud the hairt stoot in the bodie o’t, 

Fesh oot the black pig, there’s a drap in her yet, 
An’ [’ll get the teels to mak’ toddy o’t.”’ 


IQI5. 


FAE FRANCE 


Dear Jocx,—Like some aul’ cairter’s mear I’m foonert 
1’ the feet, 

An’ oxter-staffs are feckless things fan a’ the furth’s sae 
weet, 

Sae, till the wee reid-heidit nurse comes roon’ to sort my 
bed, 

I'll leave my readin’ for a fyle, an’ vreet to you instead. 


Ye hard the claik hoo Germany gied France the coordy 
lick, 

An’ Scotlan’ preen’t her wincey up an’ intill’t geyan 
quick— 

But fouk wi’ better thooms than me can redd the raivell’t 
snorl, 

An’ tell ye fa begood the ploy that sae upset the worl’. 

I ken that I cam’ here awa’ some aucht days aifter Yeel, 

An’ never toon nor fee afore has shootit me sae weel ; 

They gie me maet, an’ beets an’ claes, wi’ fyles an antrin 
dram— 

Come term-time lat them flit ’at likes, I’m bidin’ faur 
Iam. 

Tho’ noo an’ than, wi’ dreepin’ sark, we’ve biggit dykes 
an’ dell’t— 

That’s orra wark; oor daily darg is fechtin’ fan we’re 
tell’t. 

I full my pipe wi’ bogie-rowe, an’ birze the dottle doon, 

Syne snicher, as I crack the spunk, to think hoo things 
come roon’ ; 

There’s me, fan but a bairn in cotts, nae big aneuch to 
herd, 

Would seener steek my nieves an’ fecht, than dook or 
ca’ my gird, 

An’ mony a yark an’ ruggit lug I got to gar me gree, 

But here, oonless I’m layin’ on, I’m seldom latten be. 


As I grew up an’ filled my breeks, fyow market days we 


saw 

But me an’ some stoot halflin chiel would swap a skelp 
or twa; 

It’s three year by come Can’lemas, as I’ve gweed cause 
to min’, 

That Mains’s man an’ me fell oot, an’ focht about a 
queyn. 

We left the inn an’ cuist oor quytes ahin’ the village 
crafts, 

An’ tho’ I barely fell’t him twice wi’ wallops roon’ the 
chafts, 


I had to face the Shirra for’t. ’Twas byous hard on me, 

For fat wi’ lawyers, drinks, an’ fine, it took a sax 
months’ fee. 

I would a had to sell’t my verge, or smoke a raith on tick, 

But for the fleein’ merchant’s cairt, my ferrets an’ the 
bick. 

Ay, sang! the Shirra had the gift, an’ tongued me up 
an’ doon; 

But he’s a dummy till his sin, fan han’lin’ oor platoon ; 
Gin’s fader saw his birkie noo, an’ hard the wye he bans, 
He michtna be sae sair on some that fyles comes throu’ 


his han’s. 

Ae mochie nicht he creepit ben the trench—it’s jist a 
drain— 

An’ kickit me aneth the quyte an’ cursed me braw an’ 
plain— 


“Ye eesless, idle, poachin’ hurb, ye’re lyin’ snorin’ there, 

An’ Germans cryin’ to be killed, but deil a hair ye care. 

Fatever comes ye’re for the lythe, to scrat, an’ gant an’ 
drink, 

An’ dream aboot the raffy days fan ye was i’ the clink ; 

Ye’re dubbit to the een, ye slype, ye hinna focht the 
day, 

Come on wi’ me’ an’ see for eence gin ye are worth yer 
pay.” 

Man, fan he spak’ sae kindly like, fat was there left for me 

But jist to answer back as frank, as furth-the-gait an’ 
free— 

‘‘ Lead on, my Shirra’s offisher, gin summons ye’ve to ser’ 

Upon thae billies ower the loan, I'll beet ye I'll be there!” 

Syne laden wi’ a birn o’ bombs we slippit throu’ the dark, 

An’ left upo’ the barbit weer gey taits o’ breek an’ sark ; 

They bummed an’ droned some unco tune as we crap up ; 
it raise 

Like fae the laft I’ve hard the quire lift up some para- 
phrase. 

Ae creeshy gurk that led the lave was bessin’ lood an’ 
strang, 

Fan something hat him i’ the kyte that fairly changed 
his sang ; 

We henched an’ flang, an’ killed a curn, an’ soosh’t them 
front an’ flank, 

Like loons that’s trued the squeel to stane young pud- 
docks i’ the stank. 


The rippit spread, the rockets raise; ’twas time for hiz 
to skice, 

An’ tho’ we joukit as we ran, an’ flappit eence or twice, 

Ower aft oor pig gaed to the wall, for noo we strack the 
day— 

Oor brow Lieutenant onywye—fan a’ in James it lay ; 

A bullet bored him throu’ the hochs, it took him like a 
stane, 

An’ heelster-gowdie doon he cam’ an’ brak his shackle- 
bane : 

To hyste him up an’ on my back nott a’ my pith an’ skeel, 

For aye he bad’ me lat him lie, an’ cursed me for a feel. 

‘“Ging on an’ leave me here, ye gype, an’ mak’ yer feet 
yer freen’,”’ 

‘Na, na,’ says I; ‘‘ ye brocht me here, I’m nae gyaun 
hame my leen.” 

He’s little boukit, ay an’ licht, an’ I’m baith stoot an’ 
swak, 

Yet I was pechin’ sair aneuch afore I got him back. 

They thocht him fairly throw’ at first, an’ threepit he was 
deid, 

But it was naething but a dwaam, brocht on by loss 0’ 
bleed. 

Twas months afore he cower’d fae that, an’ he was missed 
a lot, 

For fan ye meet a hearty breet ye’re sorry gin he’s shot, 

His mither sent a letter till’s, a great lang blottit screed. 

It wasna easy makin’t oot, her vreetin’s coorse to read ; 

She speir’t could she dae ocht for me, sae I sent back a 
line— 

‘* Jist bid yer man, fan neist I’m up, ca’ canny wi’ the fine.”’ 


But noo to tell hoo I wan aff fae dreelin’, dubs, an’ din, 

An’ landit here wi’ nocht to dae but fite the idle pin. 

Ae foraneen my neiper chap cried—‘ Loshtie-goshtie 
guide’s ! 

The foumarts maun be caul the day, they’ve startit 
burnin’ wydes.” 

The reek at first was like ye’ve seen, fan at the fairmer’s 
biddin’, 

Some frosty mornin’ wi’ the graip, the baillie turns the 
midden. 

But it grew thick, an’ doon the win’ straucht for oor lines 
it bore, 

Till shortly we were pyoch’rin’ sair an’ fleyed that we 
would smore ; 

An’ as ye never ken wi’ cyaurds faur ye’ll be herried neist, 

We fixed oor baignets, speel’t the trench, and chairged 
them in a breist. 

’Twas than I got the skirp o’ shell that nail’t me i’ the 
queets, 

An’ here I’m hirplin’ roon’ the doors, an’ canna thole 
my beets. 

Some nichts fan I’ve been sleepin’ ill, an’ stouns gyaun 
doon my taes, 

Aul’ times come reamin’ throu’ my heid, I’m back amo’ 
the braes ; 

Wi’ wirms an’ wan’ I’m throu’ the breem, an’ castin’ up 
the burn, 

Land aye the tither yallow troot, fae ilka rush an’ turn: 

I hash the neeps an’ full the scull, an’ bin’ the lowin’ 


nowt, 

Lythe in the barn lat oot for rapes, or track a fashious 
cowt ; 

I watch the leevers o’ the mull swing roon for ’oors an’ 
"oors, 

An’ see the paps o’ Bennachie stan’ up atween the 
shooers ; 

Lead fae a roup a reistin’ stirk, that’s like to brak the 
branks, 

Or hearken to the cottar wives lyaug-lyaugin’ ower their 
shanks ; 


I join the dancers on the buird schottischin’ at the games, 

An’ scutter in the lang forenichts wi’ britchin, bit, an’ 
haims ; 

Or maybe, cockit on the shaft, fan cairtin’ corn or bear, 

Cry ‘“‘ Hie”’ an’ ‘* Wo” an’ “‘ Weesh”’ again to guide the 
steppin’ mear. 

An’ in the daylicht tee, at times, fan lyin’ here sae saft, 

I’ve dream’t, gin eence the war was by, o’ takin’ on a 
craft. 

Fan a’thing’s sattled for the nicht in stable an’ in byre, 

It’s fine to hae yer ain bow-cheer drawn up anent the fire, 

An’ hear a roch reid-heidit bairn, wi’ ferny-tickled nose, 

Tired oot an’ hungry fae the closs, come yaummerin’ for 
his brose ; 

An’ syne a wife—but, weesht ! for here’s my nurse, the 
couthy ted, 

Come cryin’ I maun dicht my pen, an’ hirsle to my bed. 

Gweed nicht !—but bide, or I forget; there’s jist ae 
little thing—- 

Man, could ye sen’ me oot a trumpe? I’m weariet for 
a spring. 

For, Jock, ye winna grudge the stamp to cheer a dweeble 
frien’, 

An dinna back it “*Sandy’” noo, but. “Sergeant ~ 
Aberdein. 


1916. 


BUNDLE AN’ GO 


It’s ‘‘ Bundle an’ go,”’ an’ goodbye to the harrow, 
Fareweel to the reaper, the rake an’ the ploo, 
I’m throu’ wi’ the spaad, an’ the graip an’ the barrow, 
An’ naething will ser’ me but sodgerin’ noo. 
Sodgerin’ noo. 
The grieve canna haud me fae sodgerin’ noo. 


I’m tired o’ the stable, its brushin’ an’ bleckin’, 
O’ feein’ an’ flittin’, an’ cairtin’ my kist, 
I’m weariet 0’ sawin’, an’ sievin’ an’ seckin’, 
I’ve seen my last lowsin’, I’m leavin’ to ’list. 
Leavin’ to ’list. 
As soon as I’m suppered I’m leavin’ to ’list. 


The snaw’s lyin’ deep by the dyke faur it driftit, 
The Spring fan it comes will be cankert an’ weet, 
The yokin’ half throu’ aye afore the mist’s liftit, 
There may be a sun but it’s seldom we see’t. 
Seldom we see’t. 
We hear o’ the sun but it’s seldom we see’t. 


The lass I was coortin’ has mairriet the miller, 
A dusty dour deevil, as bide ye she’ll see, 
But noo she’s awa’ it’s a savin’ o’ siller, 
IIo 


BUNDLE AN’ GO III 


Nae mair she’ll get fine readin’ sweeties fae me. 
Sweeties fae me. 
The times she got quarters 0’ sweeties fae me ! 


I’ve focht wi’ the weather, the wark an’ the weemen, 
Till faith I’m in fettle for facin’ the foe, 
An’ waukin’ or dreamin’ I hear the pipes screamin’ 
~ Hie, Jock, are ye ready to bundle an’ go? ” 
Bundle an’ go. 
Wha bides whan the pipes bid him “ Bundle an’ 
go’’P 


WHEN WILL THE WAR BE BY? 


‘“ THIS year, neist year, sometime, never,”’ 
A lanely lass, bringing hame the kye, 
Pu’s at a floo’er wi’ a weary sigh, 

Am laich, laich, she is coontin’ ever 

‘‘ This year, neist year, sometime, never, 
When will the war be by? ”’ 


‘Weel, wounded, missin’, deid,”’ 

Is there nae news o’ oor lads ava? 

Are they hale an’ fere that are hine awa’? 
A lass raxed oot for the list, to read— 
“Weel, wounded, missin’, dezd”’ ; 

An’ the war was by for twa. 

DOCKENS AFORE HIS PEERS 


(Exemption tribunal) 


NAE sign o’ thow yet. Ay, that’s me, John Watt o’ 
Dockenhill : 

We’ve had the war throu’ han’ afore, at markets ower a 
gill. 

O ay, I'll sit, birze ben a bit. Hae, Briggie, pass the 
snuff ; 

Ye winna hinner lang wi’ me, an’ speer a lot o’ buff, 

For I’ve to see the saiddler yet, an’ Watchie, honest stock, 

To gar him sen’ his ’prentice up to sort the muckle knock, 

Syne cry upo’ the banker’s wife an’ leave some settin’ 
eggs, 

An’ tell the ferrier o’ the quake that’s vrang aboot the 
legs. 

It’s yafa wedder, Mains, for Mairch, wi’ snaw an’ frost 
an’ win’, 

The ploos are roustin’ i’ the fur, an’ a’ the wark’s ahin’. 

Ye’ve grun yersel’s an’ ken the tyauve it is to wirk a 
ferm, 

An’ a’ the fash we’ve had wi’ fouk gyaun aff afore the 
term ; 

We’ve nane to spare for sojerin’, that’s nae oor wark ava’, 

We've rents to pey, an’ beasts to feed, an’ corn to sell 
an’ saw ; 

M.P. r13 H 

Oonless we get the seed in seen, faur will we be for meal ? 

An’ faur will London get the beef they leuk for aye at 
Yee gs 

There’s men aneuch in sooters’ shops, an’ chiels in 
masons’ yards, 

An’ coonter-loupers, sklaters, vrichts, an’ quarrymen, 
an’ cyaurds, 

To fill a reg’ment in a week, withoot gyaun vera far, 

Jist shove them in ahin’ the pipes, an’ tell them that it’s 
ONV afew 

For gin aul’ Scotland’s at the bit, there’s naethin’ for’t 
but list. 

Some mayna like it vera sair, but never heed, insist. 

Bit, feich, I’m haverin’ on like this, an’ a’ I need’s a line 

To say there’s men that maun be left, an’ ye’ve exemptit 
mine. 

Fat said ye? Fatna fouk hae I enoo’ at Dockenhill ? 

It’s just a wastrie o’ your time, to rin them throu’, but 
still— 

First there’s the wife—‘' Pass her,” ye say. Saul! had 
she been a lass 

Ye hadna rappit oot sae quick, young laird, to lat her 
pass, 

That may be hoo ye spak’ the streen, fan ye was playin’ 
cairds, 

But seein’ tenants tak’ at times their menners fae their 
lairds, 

P'll tell ye this, for sense an’ thrift, for skeel wi’ hens an’ 
caur, 

Gin ye’d her marrow for a wife, ye woudna be the waur. 

Oor maiden’s neist, ye’ve heard o’ her, new hame fae 
buirdin’ squeel, 

Faur she saw mair o’ beuks than broth, an’ noo she’s 
never weel, 

But fan she’s playin’ ben the hoose, there’s little wird 
o’ dwaams, é 

For she’s the rin o’ a’ the tunes, strathspeys, an’ sangs, 
an’ psalms ; 

OQ’ “Evan” an’ “ Neander”’ baith, ye seen can hae 
aneuch, 

But ‘“Hobble Jennie” gars me loup, an’ crack my 
thooms, an’ hooch. 

Weel, syne we hae the kitchie deem, that milks an’ mak’s 
the maet, 

She disna aft haud doon the deese, she’s at it ear’ an’ late, 

She cairries seed, an’ braks the muck, an’ gies a han’ to 
hyow, 

An’ churns, an’ bakes, an’ syes the so’ens, an’ fyles 
there’s peats to rowe. 

An’ fan the maiden’s frien’s cry in, she’ll mask a cup 0’ 


tay, 

An’ butter scones, and dicht her face, an’ cairry ben the 
tray, 

She’s big an’ brosy, reid and roch, an’ swippert as she’s 
stoot, 


Gie her a kilt instead 0’ cotts, an’ thon’s the gran’ recruit. 

There’s Francie syne, oor auldest loon, we pat him on 
for grieve, 

An’, fegs, we would be in a soss, gin he should up an’ 
leave ; 

He’s eident, an’ has lots 0’ can, an’ cheery wi’ the men, 

An’ I’m sae muckle oot aboot wi’ markets till atten’. 

We've twa chaps syne to wirk the horse, as sweir as sweir 
can be, 

They fussle better than they ploo, they’re aul’ an’ 
mairret tee, 

An’ baith hae hooses on the ferm, an’ Francie never kens 

Foo muckle corn gyangs hame at nicht, to fatten up their 
hens. 

The baillie syne, a peer-hoose geet, nae better than a feel, 

He slivvers, an’ has sic a mant, an’ ae clog-fit as weel ; 

He’s barely sense to muck the byre, an’ cairry in the 
scull, 

An’ park the kye, an’ cogue the caur, an’ scutter wi’ the 
bull. 

Weel, that’s them a’—I didna hear—the laadie i’ the gig? 

That’s Johnnie, he’s a littlan jist, for a’ he leuks sae big. 

Fy na, he isna twenty yet—ay, weel, he’s maybe near’t ; 

Ower young to lippen wi’ a gun, the crater would be 
fear t: 

He’s hardly throu’ his squeelin’ yet, an’ noo we hae a 
plan 

To lat him simmer i’ the toon, an’ learn to mizzer lan’. 

Fat? Gar him ’list! Oor laadie ’list? ’Twould kill 
his mither, that, 

To think o’ Johnnie in a trench awa’ in fat-ye-ca’t ; 

We would hae sic a miss at hame, gin he was hine awa’, 

We'd raither lat ye clean the toon o’ ony ither twa ; 

Ay, tak’ the wife, the dother, deem, the baillie wi’ the 
mant, 

Tak’ Francie, an’ the mairret men, but John we canna 
want. 

Fat does he dee? Ye micht as weel speir fat I dee 
mysel’, 

The things he hisna time to dee is easier to tell ; 

He dells the yard, an’ wi’ the scythe cuts tansies on the 
brae, 

An’ fan a ruck gyangs throu’ the mull, he’s thrang at 
wispin’ strae, 

He sits aside me at the mart, an’ fan a feeder’s sell’t 

Tak’s doon the wecht, an’ leuks the beuk for fat it’s 
worth fan fell’t ; 

He helps me to redd up the dask, he tak’s a han’ at loo, 

An’ sorts the shalt, an’ yokes the gig, an’ drives me fan 
I'm fou. 

Hoot, Mains, hae mind, I’m doon for you some sma’ thing 
wi’ the bank ; 

Aul’ Larickleys, I saw you throu’, an’ this is a’ my thank ; 

An’ Gutteryloan, that time ye broke, to Dockenhill ye 
cam’— 

‘“Total exemption.’’ Thank. ye, sirs. Fat say ye till 
a dram? 


March, 1916, 


AT THE LOANIN’ MOU’ 


THE tears were drappin’ fae baith her een, 
When I was sayin’ ‘‘ Goodbye ”’ the streen, 
An’ we baith were wae as we weel micht be, 
The wife at the mou’ o’ the loan an’ me. 


Yet what could I do at a time like this 

But lift her chin for a pairtin’ kiss, 

An’ leave her to look to the bairns an’ kye, 
An’ warsle her lane till the war was by ? 


W1’ the country cryin’ for mair to come, 
What man could bide at the lug o’ the lum, 
Or sleep upon feathers or caff for shame 
To think he was lyin’ sae saft at hame? 


What scaith may come man canna foresee, 
But naething waur can a mortal dree 
Than leavin’ a wife at a time like noo, 
Greetin’ her lane at the loanin’ mou’. 

ie oe eARy DAE Pip iS 


Lat’s hear the pipes. When Daavit soothed the king 
An’ thoomed the harp, an’ flang aside the sling, 
Baith Saul an’ Psalmist had come better speed 
Wi? some brisk port upo’ the chanter reed,— 
The lad’s brogue beatin’ to the dirlin’ spring. 


A mither’s diddlin’ till her bairn can bring 
The sleep that flees fae fussle, trumpe or string, 
But gin ye’d heeze the hert, an’ stir the bleed, 
Lat’s hear the pipes. 


Nae liltin’ lasses gar the gloamin’s ring, 

Auld men an’ frail maun face the furth’s onding 
At scythe an’ ploo, for mony a lad lies deid 
Whaur nae Scots divot kindly haps his heid. 

In dowie days, when few hae hert to sing, 

Lat’s hear the pipes. 


Ig16, 

HAIRRY HEARS FAE HAME 


Tue aul’ man starts, gey grumlie as ye see, 

Syne the gweed-wife tak’s haud an’ cairrtes on, 
Mary, the neiper lass, pits something tee, 

An’ last comes Sandy—he’s a nickum thon. 


Tue AuL’ Man 


There’s naething new, excep’ that ye’re awa’ ; 
Fae year to year it’s aye the same aul’ thing, 
Up to the gartens twa-three month in snaw, 
Syne rivin’ win’s that tirr the byres in Spring ; 
A caul’ coorse Simmer, only gweed for girse, 
An’ Hairst is on ye or ye hardly ken ; 
Rent day an’ reekin’ rucks set up your birss, 
An’ there ye are amo’ the snaw again. 


Roon’ rowes the sizzens, Life rowes roon’ the same ; 
A bairn is born, is spean’t an’ into breeks, 
Wydes throu’ the carritches, an’ leavin’ hame 
Fees, an’ afore his feerin’s straucht, he seeks 
A cottar hoose to haud as daft a queyn; 
He dargs an’ stairves ; a hoast brings on the en’, 
An’ comin’ fae the fun’ral some day syne, 
Ye hear the howdie’s on the go again. 
120 

THE GWEED-WIFE 


Ye ken your father, never heed him, Hairry, 

He vreets like that to hod his kindly hert ; 
Fan he was cairryin’ on the nicht wi’ Mary, 

It micht hae been yoursel’, for a’ the airt. 
He sat an’ dried his nepkin there an’ jokit, 

An’ aye as gweed’s he gied she gar’t him tak’, 
But, fegs, she got the reid face fan he yokit 

To speer aboot her plans fan ye cam’ back. 


An’ ilka day afore he tak’s his denner, 
He’s doon the closs to see if Postie’s come, 
An’ brawly we can tell ye fae his menner 
Foo things are gyaun atween the sea an’ Somme. 
Upo’ the bed-lids i’ the ben, wi’ batter 
He’s stucken maps, a’ jobbit ower wi’ flags, 
An’ gin the Gordons gar the Germans scatter, 
Ye’d think he’d deen’t himsel’, the wye he brags. 


Mary THE Lass 


My sodger laad, set on till’t by your mither, 
I’m eekin’ oot her letter wi’ a line, 

Till Sandy’s free to see me throu’ the heather,— 
He’s never sweer to convoy ‘ Hairry’s queyn.”’ 
Your father’s creepin’ doon, but aye keeps cheery, 

An’ tyauves awa’, fae mornin’ on till mirk ; 
Lang-lies are nae for him, hooever weary, 
Nae winner fyles he’s gantin’ i’ the kirk. 

Your mither wyves, to haud her aff the thinkin’, 
The sheath is seldom frae her apron string, 

But shank’s ye like, it’s nae like men wi’ drinkin’, 
It disna ease the hert nor sorrow ding. 

There’s only ae thing ilka day that maitters, 
An’ that’s gin ony news has come fae you ; 

An’, O my laad, there’s bits fyles in your letters 
I'd gie a lot to get by wird 0’ mou’. 


SANDY—A NICKUM THON 
Hairry, ye beggar, fegs an’ ye’re the buckie, 
Bidin’ awa’ sae lang,—but ach! we ken 
The aul’est sons are aye the anes that’s lucky, 
They aye come first, an’ get the far’est ben. 
Here’s me, that’s cairryin’ on the ferm an’ wirkin’, 
An’ a’ I get for that’s my claes an’ kail, 
While ye’re oot there, jist sheetin’ guns an’ dirkin’, 
An’ riftin’ ower your raffy beef an’ ale. 


Come hame, min; sattle doon an’ mairry Mary,— 
Oonless ye’re lair’t in some saft bog in France ; 

We hear ye’re pushin’ on, but are ye, Hairry ? 
It’s time they gied hiz younger chaps a chance. 

At onyrate, to shame the coordy footers 
That winna ’list, fooever great the need, 

Sen’ something hame, to show them at the sooter’s,— 
A weel-cloured German helmet or a heid. 


FURTH AGAIN 


Ye’RE hardly hame till furth again 
It’s buckle the brogues an’ fare 

To the wearimost ends o’ the earth again, 
An’ the wark that is waitin’ there. 

Ye are keen to gang, but it’s lane an’ lang 
Lies ever the ootwith track, 

An’ it’s guid to mind there are frien’s behind 
Aye wishin’ ye weel,—an’ back. 

TN pee COUN TRY PLACES 


«In the highlands, in the country places, 
Where the old plain men have rosy faces, 
And the young fair maidens 
Quiet eyes.”’ 

18% [by Si 


G. W. S. W. anv I. W. 


IT WASNA HIS WYTE 


Ir wasna his wyte he was beddit sae late 
An’ him wi’ sae muckle to dee, 

He’d the rabbits to feed an’ the fulpie to kame 
An’ the hens to hish into the ree ; 

The mason’s mear syne he set up in the closs 
An’ coupit the ladle fu’ keen, 

An’ roon’ the ruck foun’s wi’ the lave o’ the loons 
Played “‘ Takie”’ by licht o’ the meen. 

Syne he rypit his pooches an’ coontit his bools, 
The reid-cheekit pitcher an’ a’, 

Took the yirlin’s fower eggs fae his bonnet, an’, fegs, 
When gorbell’t they’re fykie to blaw ; 

But furth cam’ his mither an’ cried on him in, 
Tho’ sairly he priggit to wait— 

‘“ The’ll be nae wird o’ this in the mornin’, my laad ’’— 
But it wasna his wyte he was late. 


“Och hey !’’ an’ ‘‘ Och hum!”’ he was raxin’ himsel’ 
An’ rubbin’ his een when he raise, 
‘‘ An’ faur was his bonnet an’ faur was his beets 
An’ fa had been touchin’ his claes ? 
Ach! his porritch was caul’, they’d forgotten the saut, 
There was ower muckle meal on the tap. 
Was this a’ the buttermilk, faur was his speen, 
An’ fa had been bitin’ his bap ? ”’ 
ipo 

His pints wasna tied, an’ the backs o’ his lugs 
Nott some sma’ attention as weel— 

But it wasna as gin it was Sabbath, ye ken, 
An’ onything does for the squeel. 

Wi’ his piece in his pooch he got roadit at last, 
Wi’ his beuks an’ his skaalie an’ sklate, 

Gin the wag-at-the-wa’ in the kitchie was slaw— 
Weel, it wasna his wyte he was late. 


The fite-fuskered cat wi’ her tail in the air 
Convoyed him as far as the barn, 

Syne, munchin’ his piece, he set aff by his leen, 
Tho’ nae very willin’, I’se warn’. 

The cairt road was dubby, the track throu’ the wid 
Altho’ maybe langer was best, 

But when loupin’ the dyke a steen-chackert flew oot 
An’ he huntit a fyle for her nest. 

Syne he cloddit wi’ yowies a squirrel he saw 
Teetin’ roon fae the back o’ a tree, 

An’ jinkit the ‘“‘ Gamie,”’ oot teeming his girns— 
A ragie aul’ billie was he. 

A’ this was a hinner; an’ up the moss side 
He ran noo at siccan a rate 

That he fell 1’ the heather an’ barkit his shins, 
Sae it wasna his wyte he was late. 


| 


Astride on a win’-casten larick he sat 
An’ pykit for rosit to chaw, 

Till a pairtrick, sair frichtened, ran trailin’ a wing 
Fae her cheepers to tryst him awa’. 

He cried on the dryster when passin’ the mull, 
Got a lunt o’ his pipe an’ a news, 

An’ his oxter pooch managed wi’ shillans to full— 
A treat to tak’ hame till his doos. 

Syne he waded the lade an’ crap under the brig 
To hear the gigs thunner abeen, 

An’ a rotten plumped in an’ gaed sweemin’ awa’ 
Afore he could gaither a steen. 

He hovered to herrie a foggie bees’ byke 
Nae far fae the mole-catcher’s gate, 

An’ the squeel it was in or he’d coontit his stangs— 
But it wasna his wyte he was late. 


He tried on his taes to creep ben till his seat, 
But the snuffy aul’ Dominie saw, 

Sneckit there in his dask like a wyver that waits 
For a flee in his wob on the wa’ ; 

He tell’t 0’ his tum’le, but fat was the eese 
Wi’ the mannie in sic an ill teen, 

An’ fat was a wap wi’ a spainyie or tag 
To hands that were hard as a steen ? 

Noo, gin he had grutten, it’s brawly he kent 
Foo croose a’ the lassies would craw, 

For the mornin’ afore he had scattered their lames, 
An’ dung doon their hoosies an’ a’. 

Wi’ a gully to hooie tho’, soon he got ower 
The wye he’d been han’led by fate, 

It was coorse still an’ on to be walloped like thon, 


When it wasna his wyte he was late. 
M.P. I 

It’s thirty year, said ye, it’s forty an’ matr, 
Sin’ last we were licket at squeel ; 
The Dominie’s deid, an’ forgotten for lang, 
An @ oor butk learnin’ as weel. 
The size 0 a park—wv the gushets left oot— 
We'll guess geyan near, I daur say ; 
Or the wecht o’ a stot, but we wouldna gyang far 
Gin we tried noo the coontin’ in ‘*‘ Gray.” 
“ Effectual Callin’ we canna rin throw’ 
Wha kent it aince clear as the text, 
We can say ‘‘ Man’s Chief En’”’ an’ the shorter ‘‘ Com- 
mands,” 
But fat was the ‘‘ Reasons Annexed”? ? 
Oor heads micht be riddels for a’ they haud in 
O Catechis, coontin’ or date, 
Yet Pll wauger we min’ on the mornin’s lang syne 
When it wasna oor wyte we were late. 


A CHEERY GUID-NICHT 


Noo I’ve sattled the score, an’ the gig’s at the door, 
An’ the shaltie is kittle to ca’, 

Aye the langer we sit we’re the sweirer to flit, 
Sae it’s time to be wearin’ awa’. 

A douce eller like me, an example maun be, 
An’ it wouldna be seemly ava’ 

Stottin’ hame in day-licht, an’ jist think o’ the sicht 
Supposin’ we happened to fa’. 

Ye’re weel-slockened noo, an’ afore ye get fou 
Be guided by me an’ say ‘‘ Na”’ ; 

By my tongue ye can tell Pve had plenty mysel’, 
Sae a cheery guid-nicht to you a’. 


A cheery guid-nicht, ay, a cheery guid-nicht, 
A cheery guid-nicht to you a’, 

By my sang ye can tell I’ve had plenty mysel’, 
Sae a cheery guid-nicht to you a’. 


Rowe graavits weel roon’, an’ your bonnets rug doon, 
Syne set the door wide to the wa’, 

An’ the gig that’s in front is the safest to mount, 
Gin the dram gars you trow there is twa. 

O it’s little we care gin the furth it be fair, 
Or mochie or makin’ for snaw, 

Gin it’s frosty an’ clear we can lippen the mear, 
Gin it’s dubby the safter the fa’. 

Noo roadit for hame there’s some I could name 
Nae freely sae croose i’ the craw, 

For they’ve wives like mysel’ an’ the lees we maun tell 
Blauds the tail 0’ a nicht for us a’. 


It blauds a guid nicht, ay, it blauds a guid nicht, 
When the wives winna swallow them a’, 

Tho’ for peace ye may tell a bit lee like mysel’, 
Here’s a hindmost guid-health to them a’. 


SPRING 


SPRING at last comes blawin’ in, 
Sandy’s rankin’ oot his wan’. 
Lowse the kye an’ lat them rin! 
Spring at last comes blawin’ in, 

See the yallow on the whin, 
Pu’ yon raggit-robin, man. 
Spring at last comes blawin’ in, 

Sandy’s rankin’ oot his wan’. 

WINTER 


Noo that cauldrife Winter’s here 
There’s a pig in ilka bed, 
Kindlin’s scarce an’ coals is dear ; 
Noo that cauldrife Winter’s here 
Doddy mittens we maun wear, 
Butter skites an’ winna spread ; 
Noo that cauldrife Winter’s here 
There’s a pig in ilka bed. 

STILL, MAN, STILL 


He’s nae to ride the water on, 
For fear he coup the creel ; 
He’s never mowse to meddle wi’, 
I ken’t ower weel ; 
He’s aften deen a neiper doon 
That never did him ill, 
He may get grey but never gweed,— 
An’ still, man, still, 


I’ve kent him lift anither’s birn 
When better men were laith, 
An’ wi’ a nicht-boun’ beggar share 
Biel an’ brose baith. 
When stirks were doon an’ rents were due 
I’ve kent him back a bill 
That kept a peer man in his craft,— 
But still, man, still, 


I dinna doot the story’s true, 
Ae Sabbath he was heard 

Gyaun whustlin’ doon the larick belt 
Like some roch caird ; 

He’s never ta’en a token yet— 
Suspicious an ye will 

Whaur a’ gang forrit aince a year,— 
An’ still, man, still, 

Nae winter but a starvin’ wife 
Comes for the bow o’ meal, 

His onwal wauger laid an’ won 
At some bonspiel ; 

To bleeze the burn an’ spear a fish 
There’s few that hae his skill, 

An’ nane like him can busk a heuck,— 
But still, man, still, 


Nicht after nicht till a’ the oors 
At catch-the-ten he’ll sit, 

At singin’ orra strouds o’ sangs 
There’s few mair fit. 

I’ve heard him fae the laird himsel’ 
Refuse an offered gill, 

Nae honest man but tak’s his dram,— 
An’ still, man, still, 


When ye uphaud or I misca’ 
There’s aye the tither side, 
An’ whiles the very best 0’ us 
Would some things hide ; 
We're maistly a’ a mixture, man, 
Like pasture on the hill, 
Whaur tufts o’ girse an’ scrogs o’ breem 
Raise stoot tups still. 


GIN I WAS GOD 


Gin I was God, sittin’ up there abeen, 

Weariet nae doot noo a’ my darg was deen, 

Deaved wi’ the harps an’ hymns oonendin’ ringin’, 
Tired ©’ the flockin’ angels hairse wi’ singin’, 

To some clood-edge I’d daunder furth an’, feth, 
Look ower an’ watch hoo things were gyaun aneth. 
Syne, gin I saw hoo men I’d made mysel’ 

Had startit in to pooshan, sheet an’ fell, 

To reive an’ rape, an’ fairly mak’ a hell 

O’ my braw birlin’ Earth,—a hale week’s wark— 
I'd cast my coat again, rowe up my sark, 

An’, or they’d time to lench a second ark, 

Tak’ back my word an’ sen’ anither spate, 

Droon oot the hale hypothec, dicht the sklate, 
Own my mistak’, an’, aince I’d cleared the brod, 
Start a’thing ower again, gin I was God. 


137 


THE HICESsANS HER 


By nicht, by day, my dream’s the same 
The warl’ at peace an’ me at hame, 
Awa’ fae danger, din an’ stir, 

Back to the quiet hills an’ Her. 

Her an’ the hills, wi’ me to share, 

An’ Heaven itsel’ micht weel be there. 


A bower o’ birks,—O happy dream !— 
A wee hoose happit ower wi’ breem, 

A window to the Wast, a neuk 
Weel-cushioned by the fire, a beuk 

O’ sangs—the sangs I canna sing, 

For aye as throu’ my hairt they ring 

I lift my heid, an’ lose the line, 

To meet the een that’s waitin’ mine. 


A gairden sweet wi’ bud an’ bell, 

A windin’ path, a mossy well 

That starts a burn that tumbles on 
To sink saft-oxtered safe in Don. 

A scuff 0’ rain, a whirrin’ reel, 

An’ lang or dark a heapit creel :— 
Wi’ routh o’ flies an’ souple wan’ 
What fisher ever envied man ? 

An’ caller trout, what better dish 
Could ony couthie couple wish ? 


Weel-bunkered links, a partner keen, 
A putt for’t on the hin’most green :— 
Ay, but it’s fine hoo dreams contrive 
To gie guid golfers back their drive, 
Put doon new ba’s at ilka tee, 

An’ gobble Bogey fives in three. 
Throu’ mavis-haunted plantins then 
While gloamin’ steals oot ower the glen, 
An’ leanin’ on the gate I see 

The sweet-eyed lass that looks for me. 


What’s left o’ life, thus, there I’d pass. 
I dreamt the place, I ken the lass. 

IN LYTHE STRATHDON 


SELDOM a simmer passed but him an’ me 

Amang the hills had some fine cheery days, 

Up Nochtyside or throu’ the Cabrach braes, 
Doon the Lord’s Throat, an’ ootower Bennachie ; 
There wasna mony bare hill-heads onkent to him an’ me. 


Never nae mair. I wander noo my leen, 
An’ he’s been beddit lang in far Peronne ; 
Here, whaur his forbears lie in lythe Strathdon, 
I lay the stag-moss that I pu’ed yestreen— 
Laurels fae Lonach, where I range oor auld hill tracks 
my leen. 

GBOKACH CARI 1; 34 
Parcus Deorum 


I HADNA crossed the Aul’ Kirk door for mony a year an’ 
day ; 

Quo’ I, ‘‘ When a’thing’s fore-ordained it’s little eese to 
pray” ; 

But noo when Sunday mornin’ comes I hearken for the 
bell, 


An’ few set oot in runkled blacks mair eager than mysel’. 


For God Almichty in the past micht fyles forget his ain 

When craps were connached noo an’ than wi’ weet or 
want o’ rain; 

But, Sirs! o’ late, while hoastin’ men are warslin’ wi’ 
the flu, 

Frail wives in soakit shawls an’ sheen are stervin’ i’ the 
queue. 


An’ ower the sea it’s waur than that. The Marne is 
rinnin’ reid, 

The lang canals an’ saughy burns are dammed wi’ 
German deid ; 

An’ bonny Wipers, braw Louvain, an’ France’s fairest 
touns, 

Cathedrals, hospitals an’ a’ are levelled to the founs. 

But noo the Kaiser an’ his Kings are skirtin’ fae the lan’ ; 

They seen got youkie roon’ the chouks when God put 
teeta han. 

An’ Fortune like an aeroplane comes loopin’ doon the 
blue, 

An’ kills a Czar to place in pooer some raggit Russian 
Jew. 


een GAR. TS 
Vides ut alta stet nive candidum Soracte 


DriFt oxter-deep haps Bennachie, 

Aneth its birn graens ilka tree, 

The frost-boun’ burn nae mair is free 
To bicker by. 


Haud on the peats an’ fleg the cauld, 
An’ ere the hoast gets siccar hauld 
Yon luggit pig o’ fower year auld 

Sall first gang dry. 


On Providence oor cares we'll cast, 

The power that stirs will lay the blast 

When larch an’ rodden firm an’ fast 
Will stand ance mair. 


Whatever comes we'll grip the day, 

It’s oors to drink an’ dance an’ play, 

The morn can bring us what it may, 
Grey heads or sair. 


Let gloamin’ find us wooers still 

True to oor trysts by haugh or hill, 

The lassie’s lauch will guide you till 
She’s catch’d an’ kiss’t. 

Syne thieve her brooch or slip wi’ care 

The ribbon fae her touzled hair, 

Half-heartit struggles but declare 
She’ll never miss’t. 


“ THE GLEN IS MINE!” 


“Tue Glen is mine!” ‘‘ The Glen is mine!” I hear 
the piper vaunting, 
I see the streaming tartan as he wheels upon the green, 
And with the trippling of the tune old memories come 
haunting, 
But never can the Glen be mine as once it might have 
been. 


O long-lost Youth, how clearly once that braggart spring 
you fingered, 
How sure the chanter’s promise then,—sweet reeds now 
ever dumb; 
The careless days, the merry nights when still you piped 
and lingered, 
Nor heard the broad insistent road that ever whispered 
P-COMme..- 


O years misspent, O wasted years, in clachans of the 
stranger, 
Where gold alone was spoken of, and what red gold 
could buy, 
And now the envied treasure’s won, forgot the toil and 
danger, 
And all the country-side is mine as far as meets the eye. 

The farms are mine, the moors are mine, the mountain 
and the waters, 
The castle and the little crofts, the cattle on the brae 
But where the dark-haired sons of mine, the fair, th 
blue-eyed daughters ? 
For all I own I wander lone a childless chief the day. 


If she were here, if she were here, the stranger maid I’n 
minding, 
The little maid I weary for, the maid I’m loving still, 
Then all that with my youth I lost, again I would be 
finding, ‘ 
AndI'd be rich if she were mine, tho’ herding on the hill 


For what is fame, an ancient name, broad haughs o: 
corn, or money ? 
I'd give them all for youth again, to wed a Southror 


bride, 

If I could share a plaid with her, and girdle cakes anc 
honey, 

Not only would the Glen be mine but all the worlc 
beside. 

“The Glen is mine!’’ Dear love that was, I hear you 


in the vaunting, 
I see you on the mountains, and I meet you on the 
moors, 
When gloaming comes, each cave and crag, each field 
and stream you’re haunting. 
Heath, haugh and pine, they may be mine; the Glen, 
the Glen is yours ! 


THE THREE CRAWS 


Tue fussliw halflin’s hingin’ in an’ tittin’ at the reyns 
To gar the stot straucht up the theats mair aiven wi’ the 
mear ;— 
He winna scutter lang at hame wi’ beasts an’ brose aw 
queyns, 
He lifts his kist for Canada gin Whitsunday was here. 


Three weary craws are croakin’ on the larick by the 


style, 
An’ dichtin’, till the win’ gings doon, their nibs upo’ 
their taes, 


They hinna had their craps sae fu’ o’ barley for a fyle, 
For they’ve been happin’ hard ahin’ the harrow noo for 
days. , 


Quo’ the ae black craw, ‘‘ Faith it’s time we wan awa’, 

The grieve is wearin’ doon the dyke afore it’s time to 
lowse.”’ 

Says the tither black craw, “‘ Ay we'll better no be slaw, 

Or we'll never see oor gorbels,—wi’ a gun he isna mowse.”’ 


But the third craw leuch, he was young an’ young 
aneuch : 
‘* Ye are twa silly deevils, easy chaetit, easy fleyed, 
That’s a bokie weel-a-wat, an’ a peer attemp’ at that, 
Your ringel e’en were bleared afore, but noo they’ re gettin’ 
gleyed.” 

Syne they argued for a bit, but the birkie wadna flit, 
He was young an’ he was clever, Heely, heely, they 
would see ; 
Wi’ his din they didna hear till the grieve cam’ creepin’ 
near 
An’ banged wi’ baith his barrels at the bourach on the 
tree. 


But the earock sailed awa’, nae a feather touched ava’, 
Left his twa mislippened neepers lyin’ kickin’ fu’ o’ leed. 
An’ he gied a lood guffaw, ‘‘ They were richt than 
efter a’ 
They were aul’ an’ they were wily, but it’s them ’at noo 
are deid.”’ 


Some threep the moral’s this, ‘ Yell ging never sair 
amiss 
Gin ye hearken wi’ a ready lug when aulder fouks advise.” 
But it is, I think mysel’, ‘‘ Noo an’ than tho’ lear may tell, 
It’s better to be lucky aye, than sometimes to be wise.’ 


THE BRAW- LASS 


THE lassie was braw, O the lassie was braw, 
Wi’ rings an’ wi’ brooches an’ bracelets an’ a’, 
An’ chains hingin’ doon like a wag-at-the-wa’. 
O wasna she braw ? 
Her frock was o’ silk, ay an’ braidit at that, 
Wi’ fur an’ wi’ feathers she buskit her hat, 
Yet unco sma’ comfort they brocht her awat 
As ilka lang gloamin’ sae lanely she sat, 
Nae lads cam’ to ca’. 


She gabbit in German, but whaur was the need ? 

In Buchan braid Scots comes a hantle mair speed : 

She paintit fine pictures, but catch her black-leed 
The swye or the pat. 

On Sundays she sang like a lark in the choir, 

But seldom she blaudit her sheen in the byre, 

An’ tho’ sampler like hers wasna seen in the shire, 

When it cam’ to clout moleskins at nicht by the fire 
Her mither did that. 


The lassie grew weary, the lassie grew sad, 

It’s hard to be bonnie an’ no hae a lad, 

An’ a wee sharger collie was a’ that she had 
To cuddle at e’en. 

For music an’ beuks are baith weel in their wye, 
But a lass in the glen maun hae something forbye, 
Some luck wi’ the chuckens an’ skeel amo’ kye, 
Or in spite o’ her learnin’ she’s likely to lie 

A lifetime her leen. 


She wearied a’ winter, but jist afore Pase 

The gowkit fee’d °oman when teemin’ the aise 

Cam’ clyte in the midden—a bonnie like place— 
An’ twisted a queet ; 

Wark had to gang on, sae the lass buckled to, 

She lowsed for the mill an’ she trampit the soo, 

There was little to strip when she milkit a coo, 

An’, sirs! sic a bakin’s the queynie put thro’— 
Her scones were a treat. 


She hadna her marra at chessel or churn, 
Nae washin’ like hers ever bleached by the burn, 
Fae seed time to shearin’ she aye took her turn, 
An’ blythe as a bird. 
The snod spottit vrapper an’ wincey she wore 
Jist gied her the glamour she wanted afore ; 
An’ lang ere we'd clyack she’d wooers galore, 
In gigs by the dizzen, on shalts by the score, 
A’ waitin’ her wird. 


A towmond come Tyseday the lassie’s been wad, 

An’ wha would jaloose that she’d ever been sad ? 

While lucky, I’se warran’, he thinks him, the lad 
That won her awa’. 


THE BRAW LASS I51 


The cradle’s been rockin’ a fortnicht, an’ noo 

When gloomin’ has set ‘‘ Himsel’”’ free fae the ploo, 

She shanks by his side an’ sings ‘‘ Hushie-ba-loo,”’ 

As happy’s the kittlin that plays wi’ her clew. 
Gweed’s better than braw. 


THE IMMORTAL MEMORY 
GREENOCK Burns CLuB, 1913 


AULD Scotia, since that Janwar’ win’ 
Rare hansel on your bard blew in— 
Tho’ mony a wintry blast has frayed 
The fringes o’ your tartan plaid— 
Your sons hae borne your banner far, 
Still first in peace, no’ last in war, 
Till noo in mony a distant land 

The march-stanes o’ your kingdom stand. 
Yet aye the ranger’s heart’s the same, 
An’ dunts in tune wi’ oors at hame, 
Bound fast in spite o’ land an’ sea 
By “‘ Burns’ Immortal Memory.” 


HERACLITUS 


THEY taul’ me, Heraclitus, that ye had worn awa’ : 

I grat to mind hoo aft we ca’d the crack atween the twa 

Until the heark’nin’ sun gaed doon news-weary 1’ the 
Wast : 

An’ noo for lang ye’re in the mools, whaur a’ maun lie 
at last. 

Still, still they pipe your mavises, though sair the 
Makkar’s miss’t, 

For Death that coffins a’ the lave your sangs can never 
kist. 

THOS TS EVAL IS 


Ye needna think tho’ I be aul’, 
An’ a’ my bonnet haps is grey, 
My heart is gizzen, crined or caul’ 
An’ never kens a dirl the day. 


A bonny lass can stir me still 

As deep’s her mither did when young, 
An’ aul’ Scots sang my saul can fill 

As fu’s when first I heard it sung. 


Gin throu’ the muir ahin’ the dogs 
I dinna lift my feet sae clean 
As swacker lads that loup the bogs, 
I'll wear them doon afore we're deen. 


I ken some differ wi’ the dram, 
Ae mutchkin starts me singin’ noo, 
But winds are tempered to the lamb, 
An’ I get a’ the cheaper fu’. 


An open lug, a gyangin’ fit, 
Altho’ they’ve never filled my kist, 
Hae brocht me wisdom whiles an’ wit 
Worth mair than a’ the siller miss’t. 

An’, faith, the ferlies I hae seen, 

The ploys I’ve shared an’ daurna tell 
Cheer mony a lanely winter’s e’en, 

Just kecklin’ ower them to mysel’. 


There’s some hae looks, there’s mair hae claes, 
That’s but the brods, the beuk’s the thing, 
The heart that keeps for dreary days 
Some weel-remembered merry spring. 


Then ca’ me fey or ca’ me feel, 
Clean daft or doitit, deil may care, 
Aye faur there’s fun, at Pase or Yeel, 
Gin I be livin’ I'll be there. 


“ AIBERDEEN AWA’!” 
(To the Aberdeen University Club of South Africa) 


O sair forfochen here wi’ heat 
I weary for the wind an’ weet 
An’ drivin’ drift in Union Street 

Fae th’ Duke to Baubie Law. 
Then mak’ my bed in Aiberdeen 
An’ tak’ me back ; I'll no compleen 
Tho’ a’ my life I lie my leen 

In Aiberdeen awa’. 


I fain would dook in Dee aince mair 
An’ clatter doon the Market stair, 
—O the caller dilse an’ partans there ! 
The fish-wives’ mutches braw ! 
Neth Marischal’s spire or King’s auld croon, 
In hodden grey or scarlet goon, 
For future fechts we laid the foun’ 
In Aiberdeen awa’. 


In mony an unco airt I’ve been, 
An’ mony a gallant city seen, 
Yet here the nicht we’ll drink to een 

Can vaunt it ower them a’. 
They say! They say! Fat say they than ? 
Weel, jist een lat them say, my man. 
While, clean caup oot an’ hand in han’, 

Here’s ‘‘ Aiberdeen Awa’ !”” 

WHEN LOVE FLEW IN 


Unsocnt, unseen, when Love flew in 
An’ landit there on Leebie’s lap, 
Wha could believe the bairn was blin’, 
His choice but just a lucky hap ? 


Syne tho’ we ran to steek the door 

An’ clip his wings, wee, wand’rin’ waif, 
We'd seen furhooied maids afore, 

An’ wondered gin she had him safe. 


Sae lest the little lass think lang, 
Herdin’ him ilka nicht her leen, 

Till life be by we’ve thirled to gang— 
Leebie an’ me wi’ Love between. 

LOVE AND LAUGHTER 


I ROWED a lassie i’ my plaid, 
A cosy bield in weety weather, 
An’ aye she kissed me back an’ said 
‘‘Tt’s fine to love an’ lauch thegether.”’ 


O kind, sae kind, was she yestreen, 
But lassies’ hearts are ill to tether, 

An’ here I herd the yowes my leen, 
Flung weary on the drookit heather. 


Happy an’ happit, Heaven above 

Let her be that, I'll thole the weather ; 
Gie her the laughter, me the love, 

Gin ne’er again the twa thegether. 

ISIE 


Iste, my lass, when ye gyang to the byre at nicht, 
Wi’ the lucky cogue that cuddles aneth your airm, 

In well-filled wrapper an’ goon preened back sae ticht, 
There never was yet your marrow aboot the fairm. 


An’ syne when the milkin’s by, an’ the fire-hoose clean, 
An’ ye daunder oot for a breath o’ the gloamin’ air, 

Ye dinna get far throu’ the stibble or ley your leen, 
The laads are loupin’ the dykes to kepp you there. 


The horsemen are hingin’ about to see you pass, 
The baillie’s hairt is duntin’ aneth his sark, 
The yowes are left to wander at will, my lass, 
There’s that aboot you that disna gyang weel wi’ wark. 


The herd may lauch at the laads wi’ their lowin’ een, 
But ye’ll seen hae him 1’ the branks wi’ the lave, awat, 
Ye gied him a kiss to kitchie his piece the streen, 
An’ wersh is his mornin’ brose when he thinks o’ that. 


The orra man’s auld, an’ he creeps to the stable laft 
An’ a cauld caff bed, but we ken wha he’s thinkin’ on, 
Lowsin’ his beets in the dark, when he’s whisperin’ saft 
‘‘ The nichts are short gin ye dream o’ a lass like yon.”’ 

It hurts me whiles when I think ye’ve had laads afore, 
But ye winna forget, my lass, what ye’ve promised noo, 
An’ ye'll be there wi’ your kist at the open door 
When I come doon wi’ the cairt at the term for you. 


THE GOLDEN AGE 


I’Lu leave you the lasses that’s still i’ their teens, 
Lang-haired an’ reid-cheekit, short-coatit an’ a’, 
An’ maids 1’ the twenties, tho’ cuddlesome queans,— 
They’ve mair skeel o’ kissing at thirty-an’-twa. 


At forty an ’oman is easy to please, 
Jist shoggle the tree an’ she’s ready to fa’, 

Her sense or her smeddum you’re welcome to reeze,— 
The age for an oxter is thirty-an’-twa. 


There’s runts syne o’ fifty, 0’ saxty an’ mair, 
Would hooie their sauls for a kiss an’ a clap, 

But tho’ they’ve the nowt, an’ the notes may be there, 
Nae siller mak’s up for a shortage o’ sap. 


Aul berries are bitter, young grozarts are green, 
But mid-wye they’re ripe an’ the sweetest 0’ a’ ; 
To kittle, to coort, for a wife or a frien’, 
Gie me the dear deemie that’s thirty-an’-twa. 

AY, FEGS 


Ay, fegs, an’ fat dae ye think o’ my legs? 
Ye hinna seen me i’ my sodger’s kilt for weeks, 
For aye as I’m mairchin’ by, some limmer is sure to cry 
‘“‘ Wi’ shanks like that ye’d better hae stuck to breeks.”’ 
Na, fegs, they needna lauch at my legs, 
For mony a weary fecht they’ve brocht me 
through ; 
Ay, fegs, gin’t hadna been for my legs 
O I would be a cauld corp noo. 


Ay, fegs, when the sergeant saw my legs 
He was handin’ ower the shillin’ afore he spoke, 
He kent brawly fat ye need to wyde amo’ fire an’ bleed, 
Sae he clappit me on the shou’der an’ ca’d me “‘ Jock.” 
Na, fegs, he didna lauch at my legs, 
He kent the weary fechts they’d bring me 
through ; 
Ay, fegs, gin’t hadna been for my legs 
O I would be a cauld corp noo. 


Eh, man, sic a terrible day was thon, 
The bullets an’ ba’s were fleein’ aboot like snaw ; 
“Strike oot,” they cried, ‘‘ for hame,’’ but the feck o’ 
the lave was lame, 
An’ I got there twa days afore them a’. 

Ay, fegs, sic a handy thing is your legs, 

An’ mony a weary fecht they bring you through; 
Na, fegs, gin’t hadna been for my legs 

O I would be a cauld corp noo. 


Ay, fegs, when a cannon ba’ grazed my legs 
It mindit me upon something I'd forgot, 
My auld mither ower the sea, sittin’ wearyin’ sair for me, 
For wha would dibble her kail gin I was shot ? 
Ay, fegs, she aye admired my legs, 
An’ here I’m back i’ the Cabrach wi’ the coo ; 
Na, fegs, gin’t hadna been for my legs 
O I would be a cauld corp noo. 


M.P. L2 


A’ IN A BREIST 


AT it, a’ at it, a’ aye at it, 
A’ in a breist like the wife’s ae coo, 
Naething can lick ye oonless ye lat it, 
Aff wi’ your coat than an’ intill’t noo. 
When ye aince start in ye maun never quat it, 
Tho’ your houghs are sair an’ your han’s are scrattit 
Dinna pit aff speirin’ ‘‘ Faur?”’ or ‘“ Foo?” 
Or coontin’ the yarks when ye hardly hat it ; 
Tho’ your thrapple’s dry dinna wait to wat it, 
The drink will bide till the wark’s a’ through: 
Ye can tell come nicht hoo ye pech’t an’ swattit, 
But doon wi’ your heid, man, an’ intill’t noo. 
An’ at it, a’ at it, a’ aye at it, 
A’ in a breist like the wife’s ae coo. 

YOKIN’ THE MEAR 


THE wife has her notions, she greets like a bairn 
To think ’at we’re sinners an’ like to be lost ; 
The state o’ my sowl is her daily concairn, 
When a’ I need’s something to sattle my host. 


She hankers for heaven, I’m canty doon here, » 
A snod thackit steadin’ wi’ nowt in the byre, 
An’ a market on Tysedays for me an’ the mear, 
Fat mair could a simple aul’ fairmer desire ? 


She blaws aboot mansions up there in the sky, 
But chaps me a deese in a but-an’-a-ben, 

An’ when there’s a meen, a bit daunder doonby 
To crack ower a dram amo’ fouk ’at I ken. 


’Twould only be waste pittin’ wings upo’ me, 
Sae short i’ the breath an’ sae brosy an’ big, 

For tho’ I could reest I’m ower heavy to flee, 
The wife can hae feathers, but I’m for a gig. 


A grace to the kail, an’ the readin’ at nicht, 
Wi’, or I gang forrit, a preachin’ or twa, 
I'll lippen to that when some gloamin’ the vricht 
Screws doon the kist lid an’ [’m throu’ wi’ it a’. 

Lat her be translatit, but leave me my leen 
Wi’ plooin’ an’ sawin’ to scutter on here, 
I'll ken ’at she’s happy herp-herpin’ abeen, 
An’ fussle content when I’m yokin’ the mear. 


THE TINKLER 


Gin I was a sturdy tinkler 
Trampin’ lang roads an’ wide, 

An’ ye was a beggar hizzie 
Cadgin’ the country side ; 


The meal bags a’ your fortune, 
A jinglin’ wallet mine, 

I wouldna swap for a kingdom 
Ae blink o’ my raggit queyn. 


The gowd that hings at your lugs, lass, 
I would hammer it for a ring, 

Syne Hey for a tinklers’ waddin’ 
An’ the lythe dyke-sides o’ Spring. 


O whiles we would tak’ the toll-road 
An’ lauch at the Norlan’ win’, 

An’ whiles we would try the lown roads, 
An’ the wee hill-tracks that rin. 


Whaur the blue peat reek is curlin’ 
An’ the mavis whussles rare, 
We'd follow the airt we fancied 
Wi’ nane that we kent to care. 

An’ ye would get the white siller 
Spaein’ the lasses’ han’s, 

An’ I would win the broun siller 
Cloutin’ the aul’ wives’ cans. 


Whiles wi’ a stroop to souder, 
Girdin’ at times a cogue, 

But aye wi’ you at my elbuck 
To haud me content, ye rogue. 


We'd wash in the rinnin’ water, 
An’ I would lave your feet, 
An’ ye would lowse your apron 
An’ I would dry them wi’t. 


I'd gaither yows at gloamin’ 
An’ ye would blaw the fire, 
Till the lilt o’ the singin’ kettle 
Gart baith forget the tire. 


An’ blithe, my cuttie luntin’, 
We'd crack aboot a’ we'd seen, 

Wi’ mony a twa-han’ banter 
Aneth the risin’ meen. 


Syne in some cosy plantin’ 
Wi’ fern an’ heather spread, 
An’ the green birks for rafters 
The lift would roof your bed. 


An’ when your een grew weary 
Twa stars would tine their licht, 
An’ saftly in my oxter 
I'd faul’ you for the nicht. 

Nae cry fae frichtened mawkin, 
Snared in the dewy grass, 

Nor eerie oolet huntin’ 
Would wauken you then, my lass. 


An’ when the mists were liftin’ 
An’ the reid sun raise to peep, 

Ye would only cuddle the closer 
An’ lauch to me in your sleep. 


Wi?’ a’ the warl’ to wander, 
An’ the fine things yet to see, 
Will ye kilt your coats an’ follow 
The lang, lang road wi’ me? 


The open lift an’ laughter— 

Is there onything mair ye lack? 
A wee heid in the bundle 

That shouds upon my back. 


BENNACHIE 


TuHERE’s Tap o’ Noth, the Buck, Ben Newe, 
Lonach, Benrinnes, Lochnagar, 
Mount Keen, an’ mony a Carn | trow 
That’s smored in mist ayont Braemar. 
Bauld Ben Muich Dhui towers, until 
Ben Nevis looms the laird 0’ a’; 
But Bennachie! Faith, yon’s the hill 
Rugs at the hairt when ye’re awa’ ! 


Schiehallion,—ay, I’ve heard the name— 
Ben More, the Ochils, Arthur’s Seat, 
Tak’ them an’ a’ your hills o’ fame 
Wi’ lochans leamin’ at their feet ; 
But set me doon by Gadie side, 
Or whaur the Glenton lies by Don— 
The muir-cock an’ the whaup for guide 
Up Bennachie I’m rivin’ on. 


Syne on the Mither Tap sae far 
Win’-cairdit clouds drift by abeen, 
An’ wast ower Keig stands Callievar 
Wi’ a’ the warl’ to me, atween. 
There’s braver mountains ower the sea, 
An’ fairer haughs I’ve kent, but still 
The Vale o’ Alford! Bennachie ! 
Yon is the Howe, an’ this the Hill ! 


ae 


CT 


GLOSSARY 


Ablach, insignificant person. 

Aivrins, cloudberry. 

Ajee, to one side. 

Antyin, occasional. 

Arles, earnest given in striking 
a bargain. , 

Ashklent, askance. 

Awat, I wot. 

Awin’, owing. 


Back it, address it. 

Baillie, alderman ; baillie 
(water), bailiff; baillie (in the 
byre), cattle-man. 

Ballants, ballads. 

Ban, to scold. 

Bane, bone. 

Banstey, one who binds the 
sheaves. 

Barkit, encrusted with dirt. 

Batter, paste. 

Bauldrins, cat. 

Bawd, hare. 

Bed-lids, doors of box-bed. 

Beet, bet. 

Beet to, had to. 

Beets, boots. 

Begood, began. 

Beld, bald. 

Bents, hilly ground on which 
coarse grass grows. 

Besom, term of reproach for a 
woman. 

Besom shaft, broom handle. 

Bessin’, singing bass. 

Bick, bitch. 

Bield, shelter. 

Biggin’, building. 

Bike, hive. 

Birk, birch. 

Birlin’, whirring. 

Birn, burden. 

Birr, whirr. 

Birse, bristles. 

Birselt, birslin’, scorched, scorch 
ing. 

Birze, squeeze. 

Bishop, to beat down earth or 
stones, 

Blate, bashful. 

Blaud, to spoil. 

Bleck, bleckin’, black, blacking. 

Bluffert, blast of wind. 

Bonnet-laivd, yeoman, 

Bool, bowl, marble. 

Boss, hollow. 

Bothy, cottage where farm ser- 
vants are lodged. 

Boukit, large, bulky. 

Bourach, a cluster, small crowd. 

Bourtree, elder. 

Bow-cheey, armchair. 

Byranks, halter. 

Braxy, sheep that has died a 
natural death. 

Break, hollow in a hill. 

Breet, brute. 

Britchin, portion of harness. 

Brochan, oatmeal boiled thicker 
than gruel, 

Broke, become bankrupt. 

Brulzie, brawl. 

“ Buchan,”’ Buchan’s ‘‘ Domes- 
tic Medicine.”’ 

Bucht, a sheep- or cattle-fold. 

Buckie, refractory or mischiev- 
ous person. 

Buff, nonsense. 

Buirdly, stalwart. 

Busk, dress, adorn. 

But-an’-ben, cottage divided into 
two apartments. 

Byous, exceedingly, out of the 
common. 


Cadger, hawker. 

Caff, chaff. 

Caird, travelling tinker. 

Cairtin’, playing cards. 

Calley, cool, refreshing. 

Can, ability. 

Cankert, ill-humoured, fretful. 

Cannas, canvas. 

Canny, safe, prudent, judicious. 

Cantle, to lift or brighten up. 

Cantrip, mischievous trick. 

Carlie, little old man. 

Carritches, catechism. 

Cauldrife, causing the sensation 
of cold. 

Caup, turned wooden bowl. 

Cauper, maker of caups, wood- 
turner. 

Caur, calves. 

Causey, causeway. 

Caw, to drive. 

Chafts, chops. 

Chaps me, exclamation when one 
person chooses a _ particular 


thing. 

Chapper, beetle for mashing 
potatoes. 

Chappin’, knocking. 

Chappit, struck (the clock 
“chappit’’); chappit kail, 


mashed or bruised colewort. 


GLOSSARY 


Chaumers, chambers. 

Chessel, cheese vat, cheese press. 

Chouks, cheeks, neck. 

Clachan, hamlet. 

Clatk, clash, gossip. 

Clawed the caup, cleaned the dish. 
As a punishment the person 
last to get up in the morning 
had to clean the common bowl. 

Cleadin’, clothing. 

Cleekit shalt, pony 
from string-halt. 

Cleuch, narrow glen, ravine. 

Clinkin’, mending by rivetting. 

Clockin’, brooding. 

Clog-fit, club-foot. 

Clorty, dirty, sticky. 

Closs, enclosure, passage. 

Cloutie, small cloth. 

Clouts, mends, patches. 

Clyack, when the last sheaf is 
cut in harvest. 

Coggin’, feeding from the cog or 
wooden pail. 

Cogue, wooden milking pail. 

Connached, abused, wasted, de- 
stroyed. 

Coof, coward. 

Coordy-lick, coward’s blow. 

Core, company, corps. 

Corp, corpse. 

Cotts, petticoats. 

Coup, to exchange. 

Coupit the ladle, played see-saw. 

Couthy, affable, kindly. 

Covin-tree, trysting-tree, large 
tree in front of the mansion 
house where visitors were re- 
ceived. 

Cowe, twig of a shrub or bush. 

Cowshus, cautious. 

Cowt, colt. 

Crack, to chat. 

Craft, small farm. 


suffering 


GLOSSARY 


Craggins, jars. 

Crap o’ the wa’, highest part of 
an inside wall. 

Creel, basket. 

Creepie, low stool. 

Creesh, fat, grease. 

Crined, grown small through old 
age. 

Croose 1’ the craw, brisk and con- 
fident in conversation. 

Crouse, brisk, lively, bold. 

Crowdy, meal and water mixed 
cold. 

Cruisie, ancient oil lamp. 

Cuist, cast, threw. 

Cuitikins, gaiters. 

Curn, a quantity of indefinite 
size or number. 

Cushie doo, wood pigeon. 

Cuttie, short tobacco pipe. 

Cyaurd, tinker, sturdy beggar. 


Dambrod, draught board. 

Darg, a day’s work. 

Daud, a heavy blow. 

Daundrin’, strolling. 

Daw, dawn. 

Deese, a long wooden settle. 

Deil’t, dug. 

Dibble, to plant in a small hole. 

Dicht, to clean, to wipe up. 

Diddlin’, singing in a low tone 
without words. 

Ding, to overcome, to excel. 

Dirdin’, onslaught. 

Divi, tingle. 

Divlin’, vibrating. 

Displenish, to disfurnish, sale of 
furniture of any sort. 

Divot, turf. 

Doddit, without horns. 

Doddy mittens, worsted glove 
without separate division for 
the four fingers. 

Doit, a small copper coin, 

Doited, in dotage. 

Dook, bathe. 

Dool, woe. 

Dottle, the unconsumed tobacco 
remaining in a pipe. 

Dozin, in a benumbed state. 

Dreels, drills. 

Dreep, drip, empty to the last 
drop. 

Dyegie, refreshment given at a 
funeral. 

Dyift, driving or driven snow. 

Dyookit, drenched. 

Dyooth, drought, thirst. 

Drystey, man who dries the grain 
before grinding. 

Dubs, dubby, dubbit, 
muddy, muddied. 

Dunt, bang, sound caused by the 
fall of a hard body. 

Dwaam, a faint. 

Dweeble, weak. 

Dwinin’, pining. 


mud, 


Earock, a fowl of the first year. 

Easin’, eaves. 

Eekin’, adding to. 

Evident, diligent. 

Exld, old age. 

Elbuck, elbow. 

Ell-wan’, yardstick. 

Elshin, shoemaker’s awl. 

Ettlin’, aiming. 

Excamb, to exchange one piece 
of ground for another. 


Fa’, fall, fate (black be his fa’). 

Fae, from. 

Faes, foes. 

Faugh, fallow land, “ Farmers 
faugh gars lairds lauch ’’—old 
Scottish proverb. 

Fauld, fold. 

Faured, favoured. 

Feal dyke, wall built of sods. 

Feerin’, the furrow drawn out 
to mark the “rigs’’ before 
ploughing the whole field. 

Fegs, an interjection; used for 
pe faltine 

Fell, kill, deadly. 

Fell’t, knocked down. 

Ferlie, oddity, wonder. 

Ferny-tickled, freckled. 

Ferrier, farrier, veterinary sur- 
geon. 

Fiars, prices of grain legally 
fixed for the year. 

Fient, fient haet, not a bit, the 
Devil a bit. 

Fiersday, Thursday. 

Fivehoosé, dwelling house. 

Firry, resinous. 

Fite the idle pin, a way of pass- 
ing time. 

Fittit, footed. 

Flaffin’, flapping. 

Flan, gust of wind. 

Flate, scolded. 

Fleech, flatter. 

Fleems, fleam, lancet. 

Fleevish, flint and, flint 
steel. 

Fleg, frighten. 

Fleyed, frightened. 

Flyte, scold. 

Foonert, foundered, broken down. 

Footers, a term of contempt. 

Forenicht, interval between twi- 
light and bedtime. 

Forfochen, exhausted. 

Fou, stone crop, saxifrage. 

Foumart, polecat. 

Fremt, strangers, foreign. 

Fret, superstition, 

Fulpie, puppy, whelp. 

Furhooted, forsaken. 


and 


GLOSSARY 


Furth, forth, the open air. 
Fussle, whistle. 

Futt’vat, weasel. 

Fykie, troublesome. 

Fyle, while. 

Fyou, few. 


Gaberlunzie, beggar. 

Gale, gable. 

Galshochs, kickshaws. 

Gang forrit, attend Communion. 

Gangrel, wanderer. 

Gantin’, yawning. 

Gean, cherry. 

Geet, child. 

Gey, gey aften, 
pretty often. 

Girdin’, putting on hoops. 

Girn, snare. 

Girnal, meal chest. 

Girnin’, snarling. 

Girse, grass. 

Gizzened, parched. 

Glammoch, eager grasp. 

Glaur, mire. 

Gled, gleed, kite. 

Gorbels, unfledged birds. 

Gorbell’t, when young bird parti- 
ally formed. 

Goupin’, staring. 

Gratp, three- or four-pronged 
fork used in farming. 

Graith, accoutrements, harness. 

Grat, greetin’, cried, crying. 

Grauvit, cravat. 

Grease, disease affecting horses’ 
legs. 

Greybeard, earthenware bottle. 

Grieve, farm Overseer. 

Grippy, stingy. 

Grumlie, grumbling, fault-find- 
ing. 

Guff, smell. 

Gurk, a fat short person. 


considerably, 


GLOSSARY 


Gushets, 

land. 
‘‘ Gweed words,”’ prayers. 
Gype, a fool. 


triangular pieces of 


Hacks, chaps, the effect of severe 
cold. 

Hag, lesser branches of trees. 

Haims, curved pieces of iron 
attached to horse’s collar. 

Hained, saved, not wasted. 

Hale an’ feve, whole and entire. 

Halflin, half-grown man. 

Hame-drauchted, selfish, greedy. 

Hamewith, homewards. 

Hanks, skeins. 

Hanile, much. 

Happit, covered. 

Harlin’, rough casting. 

Harns, brains. 

Harp (a mason’s), wire screen for 
cleaning sand or gravel. 

Hauddin’, holding, house. 

Haugh, alluvial ground beside a 
river. 

Hauld, stronghold. 

Heelster-gowdie, heels over head. 

Heeze, heave, to lift, to exalt. 

Hench, to launch missiles by 
striking the hand against the 
thigh. 

Hine awa’, far away. 

Hingin’, hanging. 

Hint o’ Hairst, end of harvest. 

Hirsle, to move with grazing or 
friction. 

Hish into the vee, drive into the 
fowl run. 

Hz, us. 

Hoast, cough. 

Hochs, lower part of thighs. 

Hod, hid. 

Hodden grey, cloth the natural 
colour of the wool. 

Hootie, barter. 

Hoyryn-en’, best room in a two- 
roomed cottage. 

Houkin’, digging. 

Hoven, swollen, blown out. 

Howdie, midwife. 

Howes, hollows, valleys. 

Hummel, without horns. 

Hunker, to squat down on the 
haunches. 

Huyb, a term of contempt. 

Hyow, hoe. 

Hypothec, hale, whole concern. 


Income, ailment the cause of 
which is unknown. 


Jaud, jade. 

Jinkit, dodged. 

Jobbit, pricked. 

Jot, job, occasional work. 
Jow, toll of a bell. 


Jyle, gaol. 


Kail, colewort. 

Kain, rent paid in kind. 

Kavils, lots. 

Kebbuck, cheese. 

Keel, ruddle, chalk. 

Kepp, catch, intercept. 

Kimmer, wife. 

Kintra, country. 

Kirn, churn. 

Kist, box, chest, coffin. 

Kitchie his piece, put something 
on oatcake to make it more 
palatable. 

Kittle, excitable, 
pered. 

Kittle, to tickle. 

Kittle to ca’, 
drive. 

Kittyneddie, sandpiper. 


quick-tem- 


troublesome to 

Knock, clock. 
Kye, cows. 
Kyte, belly. 


Lade, mill race. 

Laich, low. 

Lair, burying plot, bed. 

Latr’t, stuck in mud. 

Laith, loth. 

Lames, broken pieces of earthen- 
ware. 

Lampin’, taking long steps. 

Lane, alone; his lane, by him- 
self. 

Lapbuird, lapboard. 

Lapstane, stone on which a shoe- 
maker beats his leather. 

Larick, larch. 

Lave, the rest, the remainder. 

Lay (turning), lathe. 

Leamin’, gleaming. 

Leefu’ lane, all alone. 

Leems, implements. 

Lettergae, one who gives out the 
line, the precentor. 

Letivin, precentor’s desk. 

Leuch, laughed. 

Ley, lea, grass land. 

Liftward, skywards. 

Limmer, worthless woman. 

Lint-pot, pool where lint is 
washed. 

Lippens, entrusts. 

Loan, loanin’, piece of unculti- 
vated land about a homestead. 

Lochans, small lochs. 

Loupin’, leaping. 

Lowse, make loose. 

Lowsin’, leaving off work. 

Lozen, pane of glass. 

Lum, chimney. 

Luntin’, smoking. 

Lyaug, gossip. 

Lythe, shelter, lea side. 


GLOSSARY 


Mant, stutter. 

Marrow, match, equal. 

Mart, ox killed at Martinmas 
for winter use. 

Mask, to infuse tea. 

Mason’s mear, trestle for scaf- 
folding. 

Mauger, in spite of. 

Mawkin, hare. 

Mear, mare. 

Mint, aim, intention. 

Mirk, darkness. 

Mislippened, deceived. 

Mith, might. 

Mochie, muggy, misty. 

Moggins, boot hose. 

Monyfaulds, entrails, the part 
which consists of many folds. 

Mornin’, morning dram. 

Moss, moor where peats are dug. 

Mow’, mouth. 

Moulter, multure. 

Mouter, multure, miller’s fee. 

Mowse, nae mowse, no matter of 
jesting, not safe. 

Mull, snuff mull, box, snuff box. 

Mutch, head-dress for a woman, 

Mutchkin, liquid measure. 


Nearhan’, nearly. 

Neeps, turnips. 

Neiper, neighbour. 

Neive, fist. 

Newlins, newly. 

Nick, notch. 

Nickum, mischievous boy. 
Niffer, to barter. 

Nott, needed, required. 
Nowt, nolt, neat cattle. 


O’ercome, burden. 

Oes, grand-children. 

On-ding, a heavy fall of rain or 
snow. 


GLOSSARY 


Ongauns, goings-on. 
Onwal, annual. 

Ooks, ouks, weeks. 
Oonchancie, uncanny. 
Oonfashed, untroubled. 
Oxter, arm-pit. 
Oxter-staffs, crutches. 


Panged, crammed. 

Partan, common sea crab. 

Pass, passage. 

Pech, to pant, to labour in 
breathing. 

Peer, match, equal. 

Peer-hoose, work-house. 

Peerman, holder for fir candle. 

Pig, pitcher, earthenware jar. 

Pirn, reel. 

Plisky, mischievous trick. 

Ploy, frolic, escapade. 

Pock, bag. 

Pooch, to pocket. 

Pooshan, poison. 

Port, a lively tune on the bag- 
pipes. 

Pow, poll, head. 

Pree’d, tasted. 

Preen, pin. 

Prob, to pierce. 

Puckle, small quantity. 

Pwin’, pulling. 

Pyoch’vin’, coughing. 


Quaich, drinking cup with two 
handles. 

Quake, heifer. 

Queel, to cool. 

Queets, ankles, 

Queryn, stone hand-mill. 

Queyn, quean, young woman. 

Quirky, tricky. 

Quyte, coat. 


Raffy, plentiful. 

Ragie, raging, scolding. 

Raith, quarter of a year. 

Rant, quick lively tune. 

Rantree, rowan tree, mountain 
ash. 

Rape, rope, especially one made 
of straw. 

Rax, to stretch. 

Ream, cream. 

Redd up, to clear up. 

Ree, fowl run. 

Reed, rood by measurement. 

Reek, smoke. 

Reemish, weighty stroke or blow. 

Reeshlin’, rustling. 

Reest, roost. 

Reets, roots. 

Reist, to bank up a fire. 

Reistin’, restive. 

Riddels, sieves. 

Rifted, belched. 

Riggin’, ridge, roof. 

Ringel e’en, wall-eyes. 

Rippit, uproar. 

Roch, rough. 

Rockins, evening gatherings for 
work and gossip. 

Roddens, rowans. 

Rotten, rat. 

Roup, sale by auction. 

Roupy, hoarse. 

Roustin’, rusting. 

Routh, plenty. 

Rowed, rolled, wrapped. 

Ruck, rick, stack. 

Ruggin’, pulling. 

Rung, heavy staff. 

Runt, withered hag. 


St. Saivs, market in Aberdeen- 
shire. 

Sappy, moist, full of juice. 

Saugh, willow. 

Scob, to put in splints. 

Scouk, evil look. 

Scrat, scratch, 

Scrogs, stunted bushes. 

Scrunt, stunted in growth. 

Scunner, loathing, to disgust. 

Seggit, sagged, sunk down. 

Seggs, yellow flower-de-luce or 
iris. 

Set, rented. 

Seyed, put through a sieve. 

Shackle-bane, wrist-bone. 

Shaltie, pony. 

Shank, to knit, knitting. 

Sharger, a stunted person or 
animal. 

Sheath, holder for needles during 
knitting. 

Shee, shoe. 

Sheet, shoot. 

Shillans, grain freed from husks. 

Shoggle, to shake. 

Shoon, shoes. 

Shortsome, amusing, causing the 
time to seem short. 

Shoudin’, swinging. 

Shouds, swings. 

Shue, sew. 

Siccan, such. 

Sids, corn husks. 

Simmer, summer. 

Sizzons, seasons, 

Skaith, hurt, injury. 

Skeely, skilful. 

Skelp, stroke, blow. 

Skep, bee hive. 

Skice, to run off quickly. 

Skirtit, ran quickly. 

Shkites, flies off quickly. 

Skraich, screech. 

Skreek o’ day, dawn. 

Scull, a wicker basket. 

Slap, opening, piece 
out. 

Slee, sly. 


broken 


GLOSSARY 


Slips the timmers, (metaphor for) 
dies. 

Slock, to quench thirst. 

Slype, a worthless fellow. 

Smorin’, smothering. 

Snaw-bree, melted snow. 

Sneck, latch. 

Sned, to cut, to prune. 

Snell, keen, sharp, severe. 

Snorl, a difficulty. 

Snytin’, blowing the nose with 
finger and thumb. | 

Sonsy, plump. 

Soo, rectangular stack of hay or 
straw. 

Sooker, sucker. 

Soorocks, sorrel. 

Soosht, punished. 

Sootey, cobbler. 

Sornin’, obtruding on another 
for bed and board. 

Soss, a mess. 

Souder, to solder. 

Souff, to whistle or con over a 
tune in a low tone. 

Soughin’, sighing, making a low 
whistling noise. 

Souple, supple. 

Spae, to tell fortunes. 

Spainyie, cane. 

Spairge, to bespatter by dashing 
a liquid. 

Spate, flood. 

Speel, to climb. 

Speer, to enquire. 

Spring, tune. 

Squeel, school. 

Stachers, staggers. 

Stag-moss, alpine club moss. 

Stance, place, station. 

Stang, long pole; (of a trump), 
tongue of a Jew’s harp. 

Stank, pond, ditch. 

Starkly, strongly, bravely. 


)starn, star. 
Steed, stood. 
Steek, stitch. 
Steen-chackert, stone-chat. 
“Ster stir, disturb. 
Stent, extent of task. 
Stirk, young bullock. 
Stob, thorn. 
_Siophit, thatched by means of a 
stob or stake. 
Stoiteved, staggered, tottered. 
Stookit, put into shocks. 
_Stoor, dust. 
Stoorum, gruel. 
Stove the kin, live, keep up the 
stock. 
Stot, bullock older than a stirk. 
Stounds, aches, acute pains. 
Streek, stretch. 
Stveen, yesterday. 
Stroop, a spout. 
“Siro senseless silly song. 
Strype, small rill. 
Stucken, stuck. 
Studdy, anvil. 
| Swacker, nimbler. 
Swak, supple. 
Swarfed, fainted. 
Swatch, sample piece. 
Sweel, swill, to wash away. 
Sweer, sweir, lazy. 
Sweeties, veadin’, 
lozenges. 
ae swiftly. 
Swither, hesitate. 
Swye, pivoted rod in chimney 
for hanging pots. 
_ Syne, then, since. 


conversation 


Tablin’, top stones on a gable. 
Tack, lease. 

_ Taits, locks, small portions. 

; Tansies, ragweed. 
Tap, top. 


GLOSSARY 

Tashed, fatigued. 

Ted, toad, applied to children 
or young women as a term of 
endearment. 

Teels, tools. 

Teem, toom, empty. 

Teemin’ his giyvns, emptying his 
snares. 

Teen, tune; ill teen, bad humour. 

Tenty, careful, attentive. 

Teuch, tough. 

Teuchat, lapwing. 

Thackit, thatched. 

Theats, traces. 

Thewless, feeble. 

Thiggin’, to go about receiving 
supply not in the way of com- 
mon mendicants, but rather 
giving others an opportunity 
of showing their liberality. 

Thirled, bound or enthralled. 

Thoom, thumb, to massage with 
the thumbs. 

Thow, thaw. 

Thrang, throng. 

Thrapple, throat. 

Thrave, two stooks or 24 sheaves. 

Thraw, twist, sprain. 

Thrawcruik, implement for twist- 
ing straw ropes. 

Threepit, insisted. 

Threeve, throve. 

Thrums, ends of yarn; span hey 
thrums, purred. 

Timmer, timber. 

Tint, lost. 

Tivl, act of vibrating. 

Tirl the sneck, twirl the handle 
of the latch. 

Tirr, to strip forcibly. 

Tittit the tow, pulled the bell-rope. 

Toom, empty. 

Tocher, dowry. 

Tod, fox. 

Towmond, twelvemonth. 

Trail the vape, Hallowe’en spell 
which consisted in dragging a 
straw rope of peculiar make 
round the house. 

Trams, shafts, as of a cart. 

Trauchled, draggled. . 

Travise, division between stalls. 

Troke, barter. 

Trued, played truant. 

Truff, turf. 

Trumpe, Jew’s harp. 

Tulzie, quarrel. 

Tweezlock, another name for 
thrawcruik. 

Tyauve (wi’ a), with great diffi- 
culty. 


Unco, strange, uncommon. 


Verge, watch with verge move- 
ment. 

Virr, force, impetuosity. 

Vratches, wretches. ; 

Vreetin’, writing. 

Vricht, wright. 


Wadset, to mortgage. 

Waled, chosen. 

Waller, weller, frequenter of St. 
Ronan’s Well. 

Wan’, wand, fishing-rod. 

Wardly, worldly. 

Wared, expended. 

Warsle, to wrestle, to strive. 


GLOSSARY 


Wastrie, a waste. 
Waucht, large draught. 
Weet, wet. 
Weird, fate, destiny. 
Wersh, tasteless. 
Whaup, curlew. 
Wheeple, shrill intermitting note 
with little variation of tone. 
Whip-the-cat, tailor with no 
fixed place of business, who 
goes from house to house. 

Whorl, flywheel of a _ spindle 
made of wood or stone. 

Whzylock, little while. 

Wicks o’ mou’s, corners of the 
mouth. 

Winceys, 
wincey. 

Wiss, wish. 

Wuddy, gallows. 

Wvydes, weeds. 

Wve, way. 

Wyte, wytin’, blame. 

Wyver, a spider. 

Wyvin’, knitting, weaving. 


petticoats made of 


Yeldrin, yellow-hammer. 

Yett, gate. 

Yill, ale. 

Yird, earth. 

Yokin’, working period during 
which horses are in harness. 

Youkie, itchy. 

Yowes, ewes. 

Yows, yowves, fir cones. 

other Readers. 

